Esti Linares: “Hezkuntza digitalean aspektu emozionalak eta sozialak ere landu behar dira” – Guraso.eus\nZer dago gertatzen?\nIndarkeria matxista aurretik dagoen arazo bat da eta gertatzen ari dena plataforma berriak sortzen direnean arazo hori islatu egiten dela. Egia da ziberindarkeriari begiratuz gero ikusten ari garela gero eta gazteagoak direla Internet munduan sartzen diren erabiltzaileak, eta hainbat edukitara dute sarrera oso gazteak izanik. Hori bada ezberdintasun handi bat. Gero, berrikuntza da baita ere Interneten duen zabalbidea. Askoz ere azkarrago eta gehiago zabaltzen dira edukiak.\nZe plataformari buruz ari gara?\nTik Tok, Youtube, Instragram, Whatsapp… baina egia da azken formakuntzetan ikusten ari garela oso txikitxoek erabiltzen dituztela Hangouts, Keep, Nip… Formakuntzarako eta lanerako erabili izan ditugu gehienbat sare sozialak itxialdian baina txikitxoak, orain, bestelako dinamiketarako erabiltzen ari dira eta bertatik arazoak izaten ari dira. Eta arazo larriak.\nZer nolako arazoak dira?\nHangouts talde bat sortzen dute eta bapatean kideetako bat bota egiten dute. Edo bati buruzko zurrumurruak zabaltzen hasten dira. Gero, matxistak, arrazistak… diren duki asko ikusten dituzte. Horiek izango lirateke arazo larrienak. Dena den, argi utzi nahiko nuke Interneten dena ez dela arazoa. Aukerak ere eskaintzen ditu, eta erabilera da zaindu behar dena. Hori ba, 7 edo 8 urterekin eduki digitaletan ibiltzea inolako babesik edo hezkuntza digitalik gabe arazo bat da.\nAdinari buruz galdetzen dute askotan gurasoek?\nLehen galdera zen: “Noiz emango diogu sakeleko telefonoa?” Hori guztiz zaharkituta gelditu da. Haur txikiak tableten bitartez sartzen dira mundu birtualera, ordenagailuen bitartez eta oso oso txikitatik dute sarbidea, gainera. Bost urteko umeek smart telebistak erabiltzen dituzte, Youtube ikusten dute. Ezinbestekoa beharko luke hezkuntza digitalarekin lehen lehen urteetatik hastea.\nNerabeek kultura propioa dutela ere ohartarazten duzu. Diozu ezinbestekoa dela haien rolak, genero eskemak… ezagutzea.\nAskotan hitz egiten dugu nerabeei buruz, baina zer dakigu haiei buruz? Gai hauek beraiekin lantzea nahi badugu behar beharrezkoa da haiek ondo ulertzea eta non mugitzen diren jakitea. Horrek emango digu informazio asko ahalbidetzeko nola lan egin haiekin, eta batez ere aurreiritzirik gabe lan egiteko. Hausnarketa ezinbestekoa da, baita ere, helduon paperari begira. Eredu gara eta kodigoak sortzen ditugu denok, ez soilik nerabeek.\nGurasoak edo hezitzaileak irakurtzen ditugu. Non jarri beharko lukete fokoa, zure ustez?\nGuk geuk, helduok, zer egiten dugu eta nola kontsumitzen ditugu Internet, gailu elektronikoak…? Egindako azken formakuntzetatik jasota argi daukat lehenengo jarri behar dela fokoa gurasoengan edo helduengan. Gero, aztertu beharko litzateke zer motatako dinamikak edo konfiantza harremanak ditugun gure umeekin teknologia berriak direla-eta. Nahiko konfiantza dute gertatzen zaien edozer kontatzeko guri? Zer erabiltzen edo zer ikusten duten badakigu? Beraiekin ikusten ditugu edukiak, beraiekin gaude kontsumo horretan? Akonpainamendu hori egiten dugu edo ez?\nHezkuntza digitalaren garrantziaz ere ohartarazten duzu.\nBai, aspektu oso teknikoetan jarri izan dugu fokoa eta gauza gehiago daude lantzeko, zalantzarik gabe. Teknologia berriak ez dira bakarrik informaziorako eta komunikaziorako baita ere gure harremanak eraikitzeko. Orduan, bai edo bai teknologiei buruz hitz egiten badiegu umeei aspektu emozionalak eta sozialak ere landu behar dira. Nola sartzen garen eta zer motatako kodigoak ezartzen ditugun ere aztertu behar da. Helduok ere izaten ditugu arazoak, ezta? Beraz, familiek ere landu behar dituzte abilezia eta ezagutza digitalak. Debekua, izan ere, ez doa inora.\nAdibide bat jartzen diet nik umeei: “Zuek taberna batean sartzen zaretenean hasten zarete bertan dauden guztiak agurtzen eta haiekin berba egiten? Ez, ezta? Ba, Internet berdina da. Mundu digitala ez dugu fisikoki ikusten, baina bertan gaudenok pertsonak gara, orduan berdin berdina da.\nArgazkiaren iturria: Deusto.eus\nIruzkinik ez "Esti Linares: “Hezkuntza digitalean aspektu emozionalak eta sozialak ere landu behar dira”"


Zoonosiei aurre egiteko adituen talde bat osatu du NBEk | Mundua | Berria\nZoonosiei aurre egiteko adituen talde bat osatu du NBEk\nAnimalietatik pertsonengana iristen ari diren gaixotasunak prebenitzeko eta haiei aurre egiteko aholkuak emateko sortu dute, Frantziako eta Alemaniako Gobernuek proposatuta.\nCOVID-19aren jatorra saguzarretan dagoela uste dute ikertzaileek. Carlos Espinosa / Efe Tamaina handiagoan ikusi\nEz zen joera berria, baina COVID-19aren pandemiak alarmak piztu ditu. Animalietatik pertsonengana jauzi egiten duten infekzioak ugaritzen ari direla-eta, prozesu horiek ikertzeko eta prebenitzeko modua ikertuko duen adituen talde bat eratu dute, Osasunaren Mundu Erakundeak (OME), Nazio Batuen Erakundearen Ingurumen Programak (PNUMA), Animalien Osasun Erakundeak (OIE) eta Elikadura eta Nekazaritza Erakundeak (FAO) bultzatuta.\nGaur aurkeztu dute adituen taldea. Nazioarteko 24 adituk osatuko dute. «Zoonosiak gizakiengana zabaltzen ari dira ingurumena hondatzeagatik eta animalia baliabideak modu ez-iraunkor batean ustiatzeagatik», adierazi du PNUMAko zuzendari exekutibo Inge Andersenek. Gaineratu duenez, adituek hainbat diziplinari buruzko ikerketak uztartuko dituzte: klima aldaketa eta giza eta animalia epidemiak, besteak beste. Izan ere, Andersenek azpimarratu du faunaren, gizakien eta planetaren osasuna «bat bera» dela. Ez da COVID-19a bakarrik, SARS-a, zika, A gripea, hegazti gripea eta MERS gaitza eta antzekoak zabaldu dira azken urteotan: «Konpon dezakegu egoera hori, eta horrek esan nahi du basa bizitzaren eta natur baliabideen gainustiatzea amaitu behar dela, eta ingurumenarentzako positiboa litzatekeen nekazaritza bat bultzatu».\nThomas Mattenleiter eta Wanda Markotter izango dira adituen taldeko presidentekideak. Helburua da birusen zabaltzeari buruzko alarma goiztiarreko sistemak aktibatzea, eta, halaber, patogenoak animalietatik gizakiengana zabaltzeko dauden arrisku faktoreak identifikatzea. Jean-Yves Le Drian Frantziako Atzerri ministroak argitu duenez, adituen taldeak NBEren Klima Aldaketarako Adituen Taldearen (IPCC) antzeko funtzionamendua eduki lezake, eta aldian behin gomendioak eta ikerketak zabal ditzake gai horren inguruan. Heiko Mass Alemaniako Atzerri ministroak iragarri du gomendio horiek pandemiei aurre egiteko nazioarteko itun baten oinarri izan daitezkeela etorkizunean. Taldearen lehen gomendioak udazkenerako espero dituztela adierazi dute.\nOraindik ikertzen ari dira nola zabaldu den COVID-19a, baina OMEk zuzendutako adituen taldeak egindako lehen ikerketen ondorioen arabera, hipotesi nagusia da saguzarretatik gizakiengana iritsi izana, beste animalia baten bidez. Beste hiru hipotesi dituzte aztergai: basanimalietatik zuzenean gizakiengana iritsi izana, elikadura katetik zabaldu izana eta laborategi batean izandako ihes baten erruz ailegatu izana. Azken teoria horrek du aukerarik txikiena, OMEren ikerketen arabera.


Enpresa kudeaketa ikastaroa ekintzaile berrientzat - GOIEKI · Goierriko Garapen Agentzia ·\nBertako partehartzaileek, mota guztietako enpresa egitasmoak azaldu zituzten. Ikastaroan zehar, enpresa ekimen bat burutu baiño lehen kontutan izan beharreko irizpide eta aldagai nagusiak zeintzuk diren jorratu dituzte. Hala nola, aztertu dituzten gai desberdinak segidakoak izan dira:\nPrestakuntza ikastaroaren ostean, sustatzaile bakoitza bere negozio ideiaren enpresa plana burutzeko lanetan hasiko da. Sektore desberdinetako proiektu eta ideia interesgarri ugari plazaratu dituztenez ea orain proiektu horiek enpresa gauzatzeko gai diren eskualdeko ekintzaile hauek eta beraien ametsak egi bihurtzen dituzten.\nAnimo eta zorte on!!!!!


Iñaki Arregi Ihartza, euskaltzalea, hil da Sustatu.eus - Teknologia albisteak\nIñaki Arregi Ihartza, euskaltzalea, hil da\n2010-06-08 : 15:06\nEgun tristea da gaurkoa euskaltzaleontzat. Izan ere, Iñaki Arregi Ihartza euskaltzalea, eta hainbat urtez euskararen alde lan egin duen lankideak utzi egin gaitu. Gaur goizean hil da, gaixotasun larri bati aurre egiten urtebete eman ondoren. Sorreratik UEMAren koordinatzaile izan dena gaur goizaldera hil da.\nBere gorpua Berriatuko tanatorioan egongo da, gaur arratsaldez 17:00etatik 20:00etara eta bihar goizez, 11:00etatik 13:00ak arte. Ostegunean, 19:30ean egingo zaio azken agurra Markinako udaletxe zaharreko aretoan.\nSorreratik UEMAko koordinatzailea izan denari, larunbat honetan Mallabian ospatuko den UEMA egunean ere egingo zaio omenaldia.\n2010-06-09 : 00:09\n1997an ezagutu nuen Iñaki, UEMArako komunikazio lanak egiten niharduela. Beti lanerako prest, umoretsu, alai, konprometitu. Iñaki joan zaigu, baina sekulako lana utzi digu. Mila esker, Iñaki, egindako guztiagatik. Besarkada bat.\n2010-06-09 : 11:50\nLarunbatean izango den UEMA Egunari buruzko informazio gehiago hemen. Irudian duzue programa: ez da ageri Iñaki Arregiri egin beharreko omenaldia, aurkituko diote tokiren bat jakina.\nArgazkiak.org | UEMA Eguna 2010 © cc-by-sa: sustatu\nBermeo uematik kanpo\n2010-06-09 : 11:54\nZeinen beharrezkoa dugun eremu euskalduna, zeinen beharrezkoa dugun Iñaki, eta nola ari garen hiltzen, eta nola itotzen gaituzten, eta nola izango den euskara okasio batzuetan erabiltzeko hizkuntza soila, eta nola ez dakigun horri aurre egiten...GORA IÑAKI!\n2010-06-09 : 13:46\nBadira sekula amore ematen ez dutenak. Horietakoa izan da Iñaki. Eta gertukoa, zabala, langilea... Sekulako hutsunea utziko du. Ezinbestekorik ez omen dago baina...\nBidaia on, Iñaki\n2010-06-09 : 14:52\nIñakirekin behin bildu nintzen Osakidetzaren euskara plana dela eta, UEMAren izenean etorri zen eta argi zituen irizpideak euskara sustatzeko Osasun arloan. Orduko Jaurlaritzak ez zion (zigun) kasurik egin eta egin duten euskara plan eskasa eta lotsagarria, oraingokoak lotzagabe kendu dute arazorik gabe.\nIñaki bezelakoak balira gure egintariak beste bat izango zen gure egoera, eta bitartean berak egindako lanari oztopoak jartzen udal batzuetan...\nMila esker Iñaki zure ereduagatik.\n2010-06-10 : 17:14\nXabier Isasik artikulua idatzi du Arregiren inguruan Berrian. Ermua aipatzen du Isasik, Arregiren jaioterria, nola aldatu zen soziologikoki hura haurra zenetik... Markos Gimeno ermuarrari ez zaio gustatu enfoke hori: Ermua=España klixea errepikatzen omen du Isasik.


Apartheidaren arrastoak | Kirola | Berria\nBereziki zuriendako kirola izan da sokatira urte askoan Hegoafrikan. Anton Rabe bertako federazioko presidenteak azaldu duenez, lanean ari dira hori amaitzeko.\nSokatira urte askoko ohitura da Hegoafrikan. 1960an sortu zuten bertako federazioa (SATF), eta, hamar urte geroago, Nazioarteko Federaziora (TWIF) batu zen Europa kanpoko lehen herrialdea izan zen. Baina kirol federatu bihurtutako ohitura hori zuriendako zegoen gordea, apartheidaren eraginez. Apenas aritzen zen beltzik sokatiran.\nAnton Rabe Lurmutur Hiritik gertuko landa eremu batean sortu zen, 1961ean. Bere aita nekazaria zen, inguru hartan sokatiran hasi zenetako bat. Anton, berriz, 8 urterekin hasi zen sokatiran, eta bizitza osoa eman du kirol horri lotuta: sokatiralari, entrenatzaile, epaile eta federazioko kide izan da, eta Hegoafrikako Federazioko presidente da 2016tik. Ongi ezagutzen du herrialdeko sokatiraren historia.\nRabek dioenez, «herri oinarria» dauka sokatirak Hegoafrikan; gurean bezala «festa, feria eta bestelako ekitaldi publikoetan praktikatzen zen, eta beltzek zein zuriek egiten zuten». Hala ere, zehaztu du ekitaldiak «oso ezberdinak» zirela beltzenak izan ala zurienak izan. «Zuriek zuten baliabide gehien. Kirola denek praktikatzen zuten arren, zurien artean izan du transmisiorik handiena».\nEgun, badira beltzez osaturiko zenbait talde Hegoafrikan, baina gutxiengo dira. Are eta zailagoa da zuriez eta beltzez osaturiko taldeak aurkitzea. Herrialdeko eskola guztietan, ordea, ez dago sokatira bultzatzeko baliabiderik, eta eskolarik aberatsenek sortzen dituzte sokatira taldeak. Apartheid politikak 1990eko hamarkadan amaitu ziren arren, zuriak joaten dira eskola horietara. Hala ere, Antonek dioenez, bertako federazioa «diskriminazio hori» amaitzeko ahalegina egiten ari da.\nSelekzioaren elastikoaren auziak ere zeresana eman zuen Nelson Mandelaren lehenengo agintaldian. Errugbian eta beste kirol askotan bezala, sokatiran ere urre eta berde koloreko elastikoa erabiltzen zuten, springbokaren irudiaz lagunduta, apartheidaren ikur bihurtu zena. Ikur hori Protearen irudiak ordezkatu zuen, baina koloreak eta izena mantendu zituzten. Horren ondorioz, gaur egun ere, Springboks deitzen zaie Hegoafrikako sokatirako selekzioei.\nEskoletan sustatzen dute\nOso ezberdina da, halaber, Hegoafrikan eta Euskal Herrian sokatirak daukan sinbologia. Gurean, kulturari eta herri izaerari lotuta egon da; beste toki batzuetan, ordea, eliteari eta armadaren entrenamenduei lotuta egon da. Hegoafrikan, bederen, arraza diskriminazioaren arrastoei lotua jarraitzen du. Ikusteko dago Rabe buru duen federazioa hori amaitzeko gai izango ote den.\nAsian bezala Hegoafrikan ere eskoletan bultzatzen da sokatira, eta gazte mailan zein 23 urtez azpiko lehiaketetan oso kirolari onak dituzte. Anton ziur dago txapelketa honetan «urrezko domina batzuk» irabaziko dituztela, eta gazteengan jarri du esperantza hori: «Gure talde gazteak oso lehiakorrak izan dira azkeneko hamar urteotan; lehia gogorra izanen dugu, baina atsekabe handia litzateke gazte eta 23 urtez azpiko mailetan dominarik gabe geratuko bagina. Itxaropentsu naiz, hala ere».


Pe�a Monta�esan korapiloak askatzen - GARA\nPe�a Monta�esan korapiloak askatzen\nPareta, era askea, zailtasun gogorra eta arriskua. Lau zutabe horietan oinarritu da Manu Cordovak eta Mikel Zabalzak Peña Montañesan eginiko eskalada. «El poder de una obsesion» bidea (350 m) askatzea edo era askean igotzea erdietsi dute. C. Gichot eta J. Fernandezek zabaldutako marra da, eta 6c/A3 gradua jarri zioten. Korapiloa askatu ondoren, 7b+ geratu da.\nIazko udazkenean, Albert Salvado eta Unai Mendia bide hori era librean igotzen saiatu ziren. Nahiz eta oso lan ona egin, 7. luzearen artesi desplomatu bat zintzilik utzi zuten. Apirilaren 10ean, berriz, Cordovak eta Zabalzak luze guztiak librean igo zituzten.\nNafarrak dioenez, hasieratik arreta handiz ibili behar da: «Lehen luzea, adibidez, 6a bezala agertzen zen, baina guretzat 6b-tik gorakoa zen. Era librean baina konpromiso handiarekin egiteko oso bide ederra eta ona da. Orain iltzerik gabe eskala daiteke. 300 metroko kare-harri sinestezina da. 8 luze ditu, eta gogorrena seigarrena da: 7b+.\nEskalatzaile gasteiztarra denboraldi bikaina egiten ari da kirol eskaladako muturreko marretan. Lortu duen azken emaitza Baltzolan izan da: «Il domani» bidea (9a).\nEskalatzaile nafarrak Etxaurin bideak sortzen eta kateatzen jarraitzen du. Azken bolada honetan, lau 8c eta «La Punyinga» (8c+) poltsikoratu ditu.


“Milioi askoko” kredituak | Consumer\n“Milioi askoko” kredituak\nBanku eta aurrezki kutxek 80.000 eurorainoko kredituak eskaintzen dituzte, baina %12tik gorako interesak aplikatzen dituzte\nEgilea: elenaantunez 2009-ko urtarrilak 18\nHerritar askok dituzte likidezia-arazoak, eta ez dute zalantzarik 300.000 eurotik gorako banku-kredituak eskatzeko. “Milioi askoko” maileguak 80.000 euroraino irits daitezke, eta gero eta banku gehiagok eskaintzen zerrendan sartzen dituzte. Kreditu pertsonal horiek edo kontsumorako kredituak balio dute etxea eraberritzetik zor bat ordaindu arte finantzatzeko. Amortizatzeko epea bost eta 10 urte bitartekoa da, eta %12ra arteko interesak aplikatzen dituzte, zenbateko txikiagoko maileguek baino puntu bat eta bi artean.\n“Milioi askoko” kredituek beste kreditu-produktu batzuetatik bereizten dituzten berezitasun batzuk eskaintzen dituzte, hala nola epe laburrean (sei hilabete inguru) inolako interesik ez ordaintzeko aukera, urtean hainbat kuota ordaindu ahal izatea (12, 13, 14…), eta aukeratutako modalitatearen arabera tasa finkoa edo aldakorra aukeratzea (interes-tasa finkoa denean, mailegua itzultzeko eskatutako epearen arabera zehazten da). Desabantailen artean, aipagarria da kontratatzeko eskakizunak oso gogorrak direla, eta kasu gehienetan azken nominak eta Pertsona Fisikoen Errentaren gaineko Zergaren aitorpenaren gordekinik berrienak aurkeztu behar direla. Gainera, maileguaren zenbatekoa 30.000 eurotik gorakoa bada, notarioaren aurrean egin behar da, eta haren gastuak eskatutako zenbatekoaren %0,3 dira. Hori guztia komisiorik gabe, erakunde gehienek %1 – %1,5 inguru balioesten baitute, batez ere irekieragatik.\nKreditu “milioidun” horietako bat kontratatzeko orduan kontuan hartu behar ez den alderdi bat amortizazio-epea da, bost urte ingurukoa. Nahiko laburra denez, ordaindu beharreko hileko zenbatekoa nahiko handia izatea eragiten du, eta horrek zorpetze-maila handia eragin diezaioke demandatzaileari. Horregatik, komeni da ondo pentsatzea kontratu horietako bat sinatu aurretik.\n% 1erainoko irekiera-komisioekin eta % 10 inguruko interes mespretxagarriekin, mailegu horietako batzuk daude; horien artean, BBKk “Zero mailegua” izenarekin diseinatutakoa nabarmentzen da. Mailegu horrek 60.000 euro finantzatzen ditu zazpi urte bitarteko gehienezko amortizazio-epearekin, eta interes-tasak aplikatzen ditu % 10,99tik hasita (% 11,56ko UTBa). Horren ondorioz, 6.000 eurotik zazpi urtera bitarteko eragiketa baterako, adibidez, erabiltzaileak 102,7 euro ordaindu beharko lituzke hilabeteko. Beste aldaera bat Caixa Galiziak eskaintzen duena da, Internet bidez soilik. “On Personal Variable” izenarekin, hasieran %7ko interes-tasa aplikatzen du, eta, ondoren, +3 Euriborrari lotzen zaio, gehienez ere 10 urteko epean. Kasu horretan, 75.000 euro finantzatuko dira gehienez. % 1eko komisioak ditu irekieragatik eta aldez aurretik kitatzeagatik. Ibercajak, bestalde, ezaugarri horiek dituen beste kreditu bat du, kontsumo-ondasunak edo zerbitzuak erosteko edozein finantziazio-behar betetzeko aukera ematen duena, eta interes-tasa finko bati aplikatzen zaio, eta itzultzeko epea zortzi urtekoa da. Gehienez ere 60.000 euroko zenbatekoa du, eta %9,95eko interes-tasa aplikatzen zaio. Horri %1 gehitu behar zaio irekiera-komisio gisa.\nZenbatekoa 300.000 eurotik gorakoa bada, notarioaren aurrean formalizatuko da, hau da, eskatutako dirua baino %0,3 gehiago.\n“la Kutxa”-ren proposamena “Credikutxa”-ren bidez formalizatu da; horren bidez, interes-tasan hobariak dituen finantzaketa lor daiteke, erakundearekin beste produktu batzuk kontratatuta izanez gero. Gainera, linea zuriko etxetresna elektrikoak (garbigailuak, ontzi-garbigailuak, lehorgailuak, sukaldeak, labeak, hozkailuak, mikrouhinak eta izozkailuak) eta aire girotua (A++, A+, A) finantzatzeko hobari gehigarria ere izan daiteke, EAEko kutxatik jakinarazi dutenez. Hobari bat lor daiteke titularrak Babes Plus Asegurua kontratatzea erabakitzen badu. Aseguru horrek babesten ditu langabezia edo aldi baterako ezintasuna, heriotza eta baliaezintasun iraunkor eta erabatekoa. Gehieneko epea zazpi urtekoa da, eta aukeratutako epearen arabera aplikatzen da interes-tasa: bi urte arte, %7,75; bi eta lau urte bitartean, %8; eta lau eta zazpi urte bitartean, %8,50. Gehieneko zenbatekoa 50.000 eurokoa da, eta irekitzeko komisioa %1ekoa (gutxienez 20 euro). Gipuzkoako Kutxak ohartarazten du maileguaren zenbatekoa 30.000 eurotik gorakoa bada, kontratua notario baten aurrean egingo dela, eta haren kontu-hartze gastuak eskatutako zenbatekoaren %0,3 direla.\nSa Nostra entitateak, halaber, mailegu bat du “Credicompra”-ren merkatuan, 48.000 euroraino finantzatzeko, gehienez ere zortzi urteko epean eta interes-tasa finkoarekin maileguaren bizitza osoan. Horrela, merkatu tasak igo arren, maileguaren kuota finko mantentzen da. Ezaugarri berekoak dira Unicajaren “Etxeko kreditua”. Gehienez ere 42.000 euro itzuli behar dira zortzi urteko epean. Hileko kuotak sei hilean behin berrikus daitekeen interes-tasa aldakor batean kalkulatu dira, eta Euriborrari erreferentzia egin zaio.\nBezero onenentzako lehentasunezko baldintzak\nBeste erakunde batzuek lehentasunezko baldintzak eskaintzen dizkiete nomina helbideratuta duten bezeroei. Horixe da Banestoren “15-30-40 mailegu berria”, 15, 30 eta 40 hilabeteren buruan dirua berriro eskuratzeko aukera ematen duena. Gainera, zenbatekoa eta epea handitu daitezke kontratu berririk egin gabe. Harpidetzak aukera ematen du bezeroarentzat erosoena den kuota finkoa hautatzeko, baita epea ere, gehienez zortzi urte. Abantaila bat du, besteak beste: kitatze-gastuak eta mailegu berri bat irekitzea saihesten ditu. Bezero onenentzat %0ko tasa lehen sei hilabeteetan eta %12,30ekoa aldiaren gainerako hilabeteetan.\nSabadell Bankuaren bidez, berezitasun horietako beste mailegu bat eska daiteke, kasu honetan 60.000 euro artekoa, zortzi urteko gehienezko amortizazio-epearekin eta hiru hilabete ordaindu gabe izateko aukerarekin. Antzeko lerro batean dago Banco Pastorrek bere “kreditu pertsonalarekin” egindako proposamena, gehienez ere 50.000 eurokoa, eta itzultzeko epea 10 urtekoa da, urtean 12 edo 14 kuota ordainduz. “BBVA Kreditua” gehienez ere 60.000 eurokoa da, eta amortizazio-epea zortzi urtekoa. 11, 12 edo 14 kuotatan ordain daiteke, eta ordaintzeko hilabeteko eguna aukeratu. 60.000 euro ere eskaintzen ditu Banco Santander-ek bere “Kreditu Pertsonalean”, eta 10 urteko epea du amortizatzeko. Interes-tasa finkoa da, eta mailegua itzultzeko eskatutako epearen arabera zehazten da.\nBeste erakunde askok ere, hala nola Barclays eta Deutsche Bank, aukera ematen dute bezeroei diru-kopuru handiak eskuratzeko (60.000 euro lehen kasuan eta 80.000 euro Alemaniako bankuan), eta gehienezko amortizazio-epeak zortzi eta 10 urte bitartekoak dira. Lehentasunezko interes-tasak eskuratzeko, besteak beste, baldintza hauek bete behar dira: nomina helbideratuta eta kontu batean ordainduta izatea, on line banku-zerbitzua, bizi-asegurua eta kreditu-txartela kontratatuta edukitzea.\neuro interes-tasa kredituak plazo-eu urteak


Oxido kuprosoa botatzen ari dira Elgetako hainbat pinuditan - Elgeta - Goiena.eus\nOxido kuprosoa botatzen ari dira Elgetako hainbat pinuditan\nLarraitz Zeberio Lekuona 2019-07-26 18:00\nOxido kuprosoaren tratamendua botatzeko kobrea banatzeko erabiltzen den makina, Elgetan.\nKanpanzarko errepidean zein Eguzkitzatik Egoarbitzara doan bidean ikusi dira tratamendua botatzeko ibilgailuak azken asteotan. "Badakigu botatzen ari direla, baina udal moduan ez dugu komunikaziorik jaso", esan du Iraitz Lazkano alkateak.\nHasita daude Elgetan ere pinudietako banda marroiaren eta gorriaren kontrako tratamenduak erabiltzen. Legezkoa da Gipuzkoako Foru Aldundiak emandako baimenarekin oxido kuprosoa erabiltzea, baina baldintza jakin batzuk bete behar dira: lurretik eta herrigune zein ur ibilguetatik ehun metrora botatzea, gutxienez, eta euririk ari ez duenean eta haize gutxi dabilenean izatea. Gainera, 25 urtetik beheragoko pinuak jaso dezakete tratamendua eta afekzioa %75 baino gutxiagokoa bada.\nAramaioko Oleta aldean eta Eskoriatzan hainbat pinudi tratatu dituztela ere jakin du Goienak.\nTratamendu esperimentala Aramaion, besteak beste\nBestelako tratamendu batekin esperimentatzen ari dira Neiker-Tecnalian. Nekazal ikerketarako eta garapenerako institutuak eguaztenean publiko egin zuenez produktu berriak erabiliko dituzte, besteak beste, krustazeo oskolak, soja lezitina eta garagar-legamia.\nJakinarazi dute hasiera batean 174 hektareatan aplikatuko dutela tratamendu berria, tartean Aramaion.\nLurreko entsegua 24 hektareatan egingo dute: zortzi hektarea Murgan –Araba–, zortzi hektarea Artzentalesen –Bizkaia– eta zortzi hektarea Beasainen –Gipuzkoa–.\nAiretik 150 hektareatan botako dute: helikopteroarekin 90 hektarea Amoroton –Bizkaia–, eta dronakin 60 hektarea Luiaondon eta Aramaion –Araba–, eta Idiazabalen –Gipuzkoa–.


Aurkezpena | GEIS\nTresna honetan (http://enpresagida.eus) OARSOALDEAko, DEBEGESAko, GOIEKI eta UGGASA garapen agentziek eta Laudioko Udalak hartzen duten eremuko enpresak (industria, merkataritza eta zerbitzuak) eta eskualdeko industrialdea/zerbitzu eraikinetan/saltoki-guneetan/hirigune desberdinetan beraien kokapena aurkitu dezakezu.\nGEISa ikuspuntu bikoitzarekin prestatu da:\nOarsoaldea, Debabarrena, Goierri, Laudio eta Urola Garaiko enpresen (industria, saltokiak eta zerbitzuak) aurkezpen erakustoki gisa.\nEskualdeko edo zonaldeko Enpresa-ehunaren erakustoki bat osatzen dute eta bertako enpresen aurkezpen birtual bat egiten dute barnean duen bilaketa eta aurkezpen sistema aurreratu baten bitartez. eta enpresa bakoitza bere leku zehatzean kokatzen du mapan.\nEnpresen zerrendak lortzea ahalbideratzen du, mailingak, dei zerrendak edo bestelakoak egiteko hautatze eta sailkapen egokienekin.\nTresna birtual hau etengabean eguneratua edukitzeko zure laguntza beharrezkoa zaigu. Horri esker ahalik eta eguneratuen edukiko dugu.\nhttp://www.enpresagida.eus helbidean sartu, zure enpresa bilatzeko aukera erabili eta sakatu "Zuzenketa proposamena egin" botoia. Zure enpresako informazioa aldatu edo handitu nahi baduzu, hemen egin dezakezu. Aldaketak Garapen Agentziara iritsiko dira non egiaztatuko dira eta geroago argitaratuko dira.\nAlta emateko eta zalantzak argitzeko:\nZure enpresa GEISean ez bada agertzen, sakatu "Directorioan zure enpresa erantsi" botoia. Informazioa Garapen Agentziara iritsiko da, non egiaztatuko da eta geroago argitaratuko da.\nGarapen Agentziarekin harremanetan jarri nahi baduzu, bidali posta elektroniko bat edo deitu :\nDebegesa pymes@debegesa.eus 943 820110\nGoieki goieki@goierri.org 943 160 970\nOarsoaldea enpresa@oarsoaldea.eus 943 494 129\nLaudioko Udala promocioneconomica@laudio.eus 944 034 982\nNon da nire negozioa?\nAgeri ez bada, hemen klikatu eta zerorrek erantsi dezakezu.\nNire negozioarentzako leku bat?\nHemen aurkituko duzu eskualdean eskura dituzun pabilioi, orube eta bulegoen berri.\nKlikatu hemen argibide gehiago jakiteko.


Berdea "Conquis"eko kolore-paletatik desagertuko da behin betiko maiatzaren 16an eta badator tronkoala jokoa\n18. atalaren aurrerapena\nBerdea "Conquis"eko kolore-paletatik desagertuko da behin betiko gaur eta badator tronkoala jokoa\nPublikatuta: 2022/05/13 08:00 (UTC+2) Azken eguneratzea: 2022/05/16 08:56 (UTC+2)\nCorocoteak eta Yocahuak tronkoala joko klasikoan lehiatuko dira bina kide berrirekin. Izan ere, Nahiak eta Nakorrek Aini, Terete, Line eta Annie zein taldera joango diren erabakiko dute: bi urdinera eta beste biak gorrira. Ez galdu, gaur gauean, 22:30ean, ETB2n eta eitb.eus-en.\nYocahuak eta Corocoteak tronkoalan lehiatzen. EITB Mediaren bideo batetik ateratako irudia\nPutreek asteak zeramatzaten Atabeytarren inguruan jira biraka hegan. Azkenean, iritsi da talde berdearen hileta: negarrak, malkoak eta, apaizaren ordez Julian taldeari azken igurtzia ematen. Atabey taldea desagertu da, eta Nahiak eta Nakorrek bukatu dute beren lana. Zer gertatuko da Ainirekin, Tereterekin, Linerekin eta Annierekin? "El Conquistador del Caribe" saioaren asteleheneko atalean jakingo dugu zein izango den Atabey ohien helmuga. Izan ere, etxera itzuli aurretik, Nahiak eta Nakorrek erabaki beharko dute zein taldera joan beharko den bakoitza: bi talde urdinera eta beste biak gorrira.\nBerdeen intziriak ez dira entzuten kanpamentu aberatsean, bertan Corocoteek festak egiten jarraitzen baitute tronpetaren doinuekin girotuta. Historiako Corocoterik onenak izaten ari dira, eta horrela jarraitzen badute, errepertoriorik gabe eta birikak hustuta bukatuko du Punkyk. Yocahuak, aldiz, ez daude horren pozik. Badirudi gosea haien taldekide berri bilakatu dela, oso maitea, gainera, guztien ahotan baitabil. Egoera aldatu nahi badute, Corocoteak tronutik kendu beharko dituzte hurrengo immunitate jokoan.\nBadator tronkoala! "Conquis"eko joko klasiko honetan, kontaktua, oihuak eta ukondokadak izan ohi dira protagonistak.\nOraindik argitzeke dago saioaren funtzionamendua nola aldatuko den berdeen desagerpenarekin. Badakigu, ordea, badatorrela beste bilera bat eta bertan lehiakideren batek tronkoalan baino kolpe gehiago jasoko dituela. Eta, nola, ez, bileraren ostean, duelua: realityan ohikoa den proba sutsu horietako bat.\n"El Conquistador del Caribe" astelehenetan izaten da ikusgai, 22:30ean, ETB2n, eitb.eus-en eta "El Conquis"en aplikazioan. Gainera, atal guztiak ikus daitezke EITB Nahieranen, saioaren eta EITB Nahieran appetan eta EITB Mediaren gainerako plataforma digitaletan.


HAUTESKUNDE SINDIKALAK MARTXOAREN 26AN - Txingudiko Gurasoak\nDatorren martxoaren 26an, asteartean, Euskal Autonomia Erkidegoko ikastetxe publiko guztietan hauteskunde sindikalak izango dira. Hori dela eta, Hezkuntza Sailak agindutakoa jarraituz, egun horretan lanaldi jarraia izango dugula jakinarazten dizuegu. Honakoa izango da ordutegia ikasleentzat: 8:45 – 12:45\nJangela zerbitzua egongo da, baina BAZKALTZEN GERATUKO DIREN ikasleek, EZ DUTE AUTOBUSIK IZANGO, beraz, zuek jaso beharko dituzue 13:30tik 13:50 bitartean.\nEgun horretan zuen seme-alabak jangelan geratzea nahi baduzue, mesedez, bete ezazue hurrengo estekan aurkituko duzuen galdetegia eta bidali datorren osteguna (martxoaren 21a) baino lehenago. https://goo.gl/forms/DyXZ8CFfpblOmQOH3\nBAZKALTZEN GERATUKO EZ DIREN ikasleentzat, arratsaldeko garraio-zerbitzua eguerdira pasako da.


2018ko ekintzailetza datuak - - Tolosaldeko ataria\n2018ko ekintzailetza datuak\nTolosaldea Garatzen 2019-03-30 19:59\nEkintzailetza planak, guztira, 51 lanpostu sortu ditu 2018 urtean barrena; 1,4 milioi euroko inbertsioa izan da\nTolosaldea Garatzeneko Ekintzailetza Sailak enpresa ideia bat aurkezten duen ekintzaileari asmo hori aurrera eramateko behar duen laguntza guztia ematen dio. Tutoretza pertsonalizatuaren bidez eskaintzen da zerbitzua, eta tutoretza hori arduratzen da enpresa ideia, aldagai garrantzitsuak, arriskuak eta bideragarritasuna lantzeaz, finantzaketa lortzearekin batera.\nEkintzailetza zerbitzuak, 2018. urtean, guztira 48 proiektu aztertu ditu, dagozkien bideragarritasun azterketa sakonak eginda, kasu batzuetan, eta oinarrizko azterketa ekonomiko finantzieroak eginez, beste batzuetan. Aztertutako proiektu horietatik 29 abian dira, beste hainbeste enpresa berri sortuz. Eta, beste hiruk, 2019ko lehen hiruhilekoan, alta emango dute.\nAurten beren enpresa egitasmoa martxan jarri duten ekintzaileen ezaugarriak honakoak dira:\n· 29 urtetik hasi, eta 51 urtera arteko adin tartea izan dute, 2018ko ekintzaileen batezbesteko adina 36 urtekoa izanik (iaz baino 4 urte gutxiago). Nabarmentzekoa da, aurten 50 urtetik gorako ekintzaile bakarra izan dela.\n· %41,37k goi mailako ikasketak dituzte (lizentziatura eta diplomatura); % 13,8k oinarrizko ikasketak eta. gainontzeko %44,82k. prestakuntza maila ertaina dute.\n· Ekintzaile guztiek. aldez aurretik. laneko esperientziaren bat izan dute, gehienek, besterentzako lan eginez. Bi ekintzaileren kasuan, ordea, ez enpresa bat martxan jarri duten lehen aldia izan. Enpresa berri guztiak eskualdeko herriren batean jarri dituzte.\n· Jatorriari dagokionez, ekintzaile guztiak Tolosaldeko herriren batean bizi dira, nahiz eta bi atzerritarrak diren jatorriz.\n· Enpresa sortu duen talde sustatzailearen sexuari erreparatzen badiogu, aurten emakumezkoak nabarmendu dira, sortutako 29 enpresetatik 16 emakumezkoek sortu baitituzte (%55,17), eta 13 gizonezkoek (%44,82)\n29 enpresa proiektu horiek abian jartzea, guztira, 1.413.559,36 eurokoa inbertsioa izan da, eta inbertsio horrek zuzeneko 51 lanpostu barnebildu ditu. Proiektu bakoitzean egindako batezbesteko inbertsioa 48.743,42 eurokoa izan da, eta 1,75 lanpostu sortu dira, batezbeste.\nSortutako enpresa kopurua eta lanpostuak alde batera utzita, 2018. urtean zehar autoenplegurako asmoren bat azaldu duten 168 pertsonaren kontsultak artatu dira zerbitzuan. Datu honi erreparatuz,aipatzekoa da, zerbitzuan artatutako pertsonetatik %17,26k jarri dutela martxan, beren enpresa ekimena.


[Aurrerapena] Hilotz bat aurkitu dute Bidasoa ibaian : Bidasoko Hitza\n[Aurrerapena] Hilotz bat aurkitu dute Bidasoa ibaian\nGoizean aurkitu dute pertsona baten gorpua Bidasoa ibaian, Irunen. Ertzaintzak ikerketa du abian hildakoa nor den eta zer gertatu zaion jakiteko.\nEusko Jaurlaritzako Segurtasun Sailak jakinarazi du hilotz bat aurkitu duela gaur goizean Bidasoa ibaian paddle surf egiten ari zen kirolari batek, Irun eta Hendaia arteko uretan. 11:00ak aldera topatu du gorpua. Iturri horiek ez dute ziurtatu migrante batena ote den ala ez. Ikerketa zabalik du Ertzaintzak pertsona nor den eta gertakariaren kausa zein izan den zehazteko.\nPaddle surf egiten ari zen kirolariak eman die abisua larrialdi zerbitzuei. Berehala joan dira hara suhiltzaileak eta Ertzaintza.


Diru bilketa berezia jarri du martxan Tolosaldea Sahararekin elkarteak - Villabonako Udala\nDiru bilketa berezia jarri du martxan Tolosaldea Sahararekin elkarteak\nPost 2021 Martxoa 10\nElkartasun bilketa egiteko deia egin du Tolosaldea Sahararekin elkarteak. Urtero biltzen duten material guztia Argelian bertan erosiko dute aurten eta horretako egingo dute diru bilketa.\n"Gure urteroko helburua ahalik eta produktu gehiena jasotzea da. Tolosaldeko biztanle bakoitzak kilo bat ematen badu aukera ikaragarria da. Horretarako ikastetxeen, kultur-etxeetan, udaletxeetan.... bilketa txokoak jartzeko laguntza behar izaten dugu", azaldu dute elkarteko kideek.\nAurten, ordea, covid-19a dela eta Espainia eta Argelia arteko mugak itxita daude eta oinarrizkoak diren elikagaiak eta materiala fisikoki bertara eramatea oso zaila da. "Krisia eta beharra handia da eta hori dela eta kanpaina berezi bat jarri nahi izan dugu martxan", esan dute.\nGogoratu dute zein prezio duten Argelian erosi ohi dituzten materialek: arroza (0,84 euro), azukrea (0,75), pasta (0,88), atuna eta sardinak oliotan (3 lata, 3,63), lentejak (1,36), garbantzuak (1,89), babarrunak (1,69), olioa (1,08), konpresak (0,70), eta eskolako materiala, hala nola, arkatza, goma, zorroztekoa, boligrafoa eta koadernoa (0,93). Jasotzen den diruaren %100 produktuak erosteko erabiliko da.\nDirua bi eratara jasoko dute: kontu korronte bidez transferentzia eginez (Kutxabank 2095 5081 93 1062503346) edo Bizum bidez ("Eman" sakatu eta bilatu Tolosaldea Sahararekin).\nTolosaldea Sahararekin elkartearen GUTUNA


Ramblerrek Nginxen jabetza osoa aldarrikatu zuen eta Errusiako poliziak Moskuko bulegoak miatu zituen Linuxetik\nUrte hasieran aurkeztu genuen Hemen blogean albistearen inguruko berriak F5-ek Nginx erostea 670 milioi dolarreko zenbatekoagatik. Enpresa honek hasieran Igor Sysoev-ek eta Maksim Konovalov-ek hasitako proiektuaren erosketa egin zuen DevOps eta NetOps zerbitzuak konbinatu eta hodei konputazioaren arloari laguntza emateko.\nOrain dela egun batzuk aurkeztu zen albisteak Errusiako poliziak Moskuko Nginx Inc. enpresaren instalazioak miatu zituen. Forbes Errusiak partekatutako informazioaren arabera, hori gertatu zen Ramblerren ondoren, Errusiako bilatzaile erraldoia, Nginx web zerbitzariaren iturburu kodearen jabetza aldarrikatu du.\ngisa Ramblerren argudioak hori da "uste du Nginx-en sortzailea berarentzat lanean ari zela web zerbitzariaren iturburu kodea idatzi zuen unean" beraz, egiletza haren gainera erortzen da, Errusiako legeari buruz egin duzun interpretazioaren arabera.\nBeraz, poliziak gatazkarekin bat egin du dagoeneko, ikerketa kriminala abiarazi du eta Nginx-en Moskuko bulegoa miatu du.\nErasoa Nginx-en Moskuko bulegoan copyright ustezko urraketan oinarritu zen Lynwood Investments CY Ltd enpresak, Rambler-eko jabearekin Alexander Mamut, Errusiako inbertitzailearekin, lotutako Zipreko enpresa.\n2013an, Mamut Vladimir Potaninekin batera Rambler ikerketa erraldoiaren jabekide bihurtu zen eta hiru urte geroago Potanin erosi zuen.\nErasoaren berri biral bihurtu zen Nginxeko langile batek bilaketa aginduaren pantaila bat Twitterren argitaratu zuenean, ondoren, txioa ezabatu zuen Errusiako Poliziak hala eskatuta.\nErasoa beste langile batzuek baieztatu zuten. Langile berak esan zuen hori NGINXeko bi langile atxilotu zituzten raid zehar, tartean, NGINX-en sortzailea, Nginx Inc. enpresaren sortzailea eta Igor Sysoev egungo zuzendari teknikoa, baita Maxim Konovalov bere sortzailea ere.\nGaldeketa egin ondoren askatu dituztela zabaltzen den arren.\nKopien arabera, Ramblerrek dio Igor Sysoev-ek Nginx garatu zuela enpresako sistema administratzaile gisa lan egiten zuen bitartean, eta hori dela eta, proiektuaren jabe legitimoak dira.\n“Jakin dugu Rambler Internet Holding-ek Nginx web zerbitzariarentzako duen eskubide esklusiboa hirugarrenen ekintzek urratu dutela. Ildo horretatik, Rambler Internet Holding-ek Nwoodx-en aurkako eskubide urraketekin lotutako erreklamazioak eta auziak hasteko eskubideak esleitu dizkio Lynwood Investments-i ", esan du Rambler-eko bozeramaileak.\nForbesen arabera, agintariek uste dute Ramblerrek galerak izan zituela ustezko copyright urraketaren ondorioz 51,4 milioi errublo (820,000 dolar). Sysoev-ek ez du inoiz ukatu Ramblerren lanean ari zela Nginx sortzea.\n2012ko elkarrizketa batean, Sysoev-ek Nginx bere aisialdian garatu zuela esan zuen eta Rambler-ek urteetan ere ez zekiela horren berri. Zerbitzaria rate.ee eta zvuki.ru webguneetan lehen aldiz zabaldu zela esan zuen eta Rambler lankide batek horri buruz galdetu ondoren bakarrik hasi zen erabiltzen.\nNginx Inc.-eko bozeramaileak baieztatu du erasoa, baina ez du gaiari buruzko informazio gehiago gehitu, konpainia gertaerak biltzen ari dela esanez.\nBestalde, Rambler-eko bozeramaileak ere ezin izan zuen kasua iruzkindu, ezagutza eskasa aipatuta. Hala ere, Ramblerrek tokiko hedabideei adierazpenak eman dizkie Kommersant eta The Bell-ek, abenduaren 4an Nginx Inc.-ren aurka salaketa jarri zutela baieztatuz. Hala ere, batzuek ez dute gaitzetsi Errusiako poliziaren jarduna.\nLeonid Volkov, Estatu Nagusiko burua Alexei Navalny presidentetzarako hautagaiarena, erasoa kritikatu zuen eta eskaera, esanez 15 urteren buruan preskripzioa iraungi egin dela copyright urraketen salaketa aurkezteko.\nAzkenean besterik ez Erreklamazioaren ebazpena itxaroteko unea da Eta batez ere aurrera eginez gero, arazoa litzateke, izan ere, Errusian etorkizunean erreklamazioak egiteko oinarriak ezarriko lituzke X enpresan, instrukzioetan, proiektuan eta abarretan lan egin duten garatzaileei. Urte asko igaro ondoren banan-banan garatu zenuen proiektuaren arrakasta ikusteko, etorri eta esan baimenarekin hori niretzat dela.\nArtikuluaren bide osoa: Linuxetik » Berri » Ramblerrek Nginxen jabetza osoa aldarrikatu zuen eta Errusiako poliziak Moskuko bulegoak miatu zituen\nBeste modu batera esanda, Apache loriatsua beti dugunez,\nVirtualBox 6.1 atera da orain, Linux 5.4 nukleoaren euskarriarekin, bideo erreprodukzio bizkorrarekin eta beste\nZerrendatu KDE aplikazioen bertsio berria 19.12, jakin bere berriak


San Ferminetan zezenketak bertan behera geratu direla ospatu dute animalistek\nInoiz aurretik ikusi ez den bezala, Iruñea "zezenen odolez zikintzea" saihestuko dela nabarmendu dute PETA eta Anima-Naturalis kolektibo animalistek. Hori aintzat hartuta, tauromakiaren aurkako ekintza bat antolatu dute zezen plazako kalezuloan.\nAsteburuan Etxezarreta kaleko taberna batean agerraldi bat izan ostean, hamalau koronabirus kasu atzeman dituzte, Nekane Murga Osasun sailburuak jakinarazi duenez. Gainera, kasu "zehaztugabe" bat dago. Beraz, guztira, 30 gaixo detektatu dituzte.\nMarixol Iparragirreren askatasuna exijitzeko agerraldia egin dute epaiketaren bezperetan\nKonponbide garaia dela aldarrikatu, eta Marixol eta gainontzeko preso guztiak askatzeko eskatu dute hainbat herritar eta eragilek. Lehenago ere salatu zuten preso eskoriatzarraren espetxeratzea, inolako epaiketarik egin gabe Espainian kartzelaratu zutela adieraziz.\nPSOEK bozketa errepikarazi du lan-erreforma indargabetzeari uko egiteko\nPSOEK bozketa errepikarazi du lan-erreforma indargabetzeari buruzko akordioa ez betetzeko. Bozketa horretan, 2012ko lan-erreforma bertan behera uzteko EH Bilduk aurkeztutako proposamena bozkatu zuen bart hasiera batean PSOEk.


Bizantziar Inperioa - Vikidia\nBizantziar inperioaren hedapena, mendeetan zehar.\nBizantziar Inperioa Erdi Arora arte iraun zuen Erromatar Inperioaren ekialdeko zatia izan zen; horregatik, Ekialdeko Erromatar Inperioa ere deitzen zaio. Hiriburua Konstantinopla zen, gaur egun Turkian dagoena eta Istanbul izena duena. Mendebaldeko zatian ez bezala, hizkuntzarik garrantzitsuena greziera zen, ez latina, eta greziar kultura eta nortasuna ziren nagusi.\nErromatar Inperioak Europako zati handi bat eta Afrikako iparraldea gobernatu zituen ehunka urtez. Baina 395. urtean bi zatitan banatu zen. Mendebaldeko zatia 476. urtean desagertu zen, inbaditzaileek konkistatu zutenean. Ekialdeko zatiak, aldiz, 1453ra arte iraun zuen, eta horixe da, hain zuzen, Bizantziar Inperioa izenez ezagutzen dena, Konstantinopla hiriaren aurreko izena Bizantzio zelako.\n324an, Konstantino I.a erromatar enperadoreak Bizantzio hirira eraman zuen Erromatar Inperioaren hiriburua, eta Konstantinopla izena ezarri zion. 150 urte geroago, hainbat herri inbaditu zuten inperioaren mendebaldea eta, bertan inperioa bertan behera erori zenean, ekialdeko inperioa bakarrik geratu zen.\nBere tamainarik handiena lortu zuenean, Bizantziar Inperioa Ekialde Hurbiletik Iberiar penintsularen hegoalderaino hedatu zen. Europa hegoaldeko eta Afrikako iparraldeko lurralde batzuk okupatzen zituen Mediterraneo itsasoaren inguruan.\nBizantziarrek kristautasunaren adar berri bat sortu zuten; 1054an, eliza bizantziarra mendebaldeko eliza kristauarengandik banandu zen. Mendebaldeko eliza, "Erromatar Eliza Katolikoa" izenez ezagutzen da; bizantziar elizari, aldiz, Eliza Ortodoxoa deitzen zaio.\nHasieratik, Bizantziar Inperioak inbasio askori egin zien aurre. Lehen urteetan, Europako iparraldetik iritsitako inbaditzaile ugarik mehatxatu zituzten inperioko mugak. Asiako persiarren eta Arabiako musulmanen aurka ere borrokatu behar izan zuten lehen bizantziarrek. Beranduago, Gurutzadak izenez ezagutzen diren gerra erlijiosoetan, mendebaldeko Europako kristauek Konstantinopla eraso zuten.\nBere azken mendeetan, Bizantziar Inperioak bere lurraldearen zati handi bat galdu zuen. 1300. urtean, turkiar musulmanek Konstantinopla inguratzen zuten lurrak konkistatu zituzten. 1453an, turkiarrak hiriaz jabetu ziren eta Otomandar Inperioaren hiriburu bihurtu zuten. Horrenbestez amaitu zen Bizantziar Inperioa.\nOrrialdearen azken aldaketa: 19 otsaila 2021, 11:15.


Aurten ere, lau itzulien porra antolatuko ditugu. Badakizue, lau itzulietako boleto onenarentzat sari berezia dagoela, 1.600€; baina, saria lortu ahal izateko derrigorrezkoa da lau porratan parte hartzea eta lauetan boleto irabazleak izen berdina izatea. Gainontzeko sariak mantentzen ditugu: porrako 1goak 400€ irabaziko ditu, 2.goak 200€ eta etapako 65€. Horretaz gain, 6 urdaizpiko porrako zozketatuko ditugu parte hartzaile guztien artean. Eta puntu gehien lortzen dituen tabernarentzat bi pertsonentzako otordu bat Txartel Txokon irabaziko du. Animatu sariak merezi du eta!\nPorran parte hartzeko bi aukera dituzue: tabernetan boletoa beteaz edo gure web gunetik (www.ostadarskt.eus); bai batean eta bai bestean, boletoaren prezioa 8€ izango da. On-line egitea erabakitzen baduzue, horretarako gure web gunean formulario bat izango duzue, bertan klik egin eta zuzenean boletoa egin ahal izango duzue. Boletoa bete ondoren, ordainketa txartelaz egin beharko duzue, erosketa bat egiten duzuenean bezala. Ordainketa egin ezean, boletoa ez da erregistratuta geratuko.\nTabernan, zerbait hartzen duzuen bitartean, egitea erabakitzen baduzue, ohiko tabernetan aurkituko dituzue txirrindularien zerrendak eta boletoak: Abend, Aitzaga (Usurbil), Aldatz-ekua, Antxeta (Usurbil), Artizar, Avenida, Bronx, Buenetxea, Eguzki, Genesis, Gure Etxea, Ilargi, Insausti, Iñaki, Jalgi, Larrañaga Harategia, Oria Txiki, Sancho, Txiriboga (Usurbil), Txoko Garagardotegia (kale nagusia), Txoko taberna (Jaizkibel plaza) eta Udaberri.


Artikulu hau Ameriketako Estatu Batuetako estatuari buruzkoa da; beste esanahietarako, ikus «Florida (argipena)». Florida Ameriketako Estatu Batuetako hego-ekialdean dagoen estatua da. Iparraldean Alabama eta Georgiako estatuak ditu mugakide eta beste leku guztietatik urak mugatzen du estatua penintsula batean baitago. 2008. urtean 18.328.340 bizntanle zituen eta horrek AEBetako biztanleria gehien duen 4. estatua bihurtu du. Hiriburua Tallahassee da, baina Jacksonville da hiririk handiena. Estatuko metropoliar gunerik handiena Miami da 5 milioi eta erdi biztanle ingururekin.\nArtikulu hau Ameriketako Estatu Batuetako estatuari buruzkoa da; beste esanahietarako, ikus «Florida (argipena)». Florida Ameriketako Estatu Batuetako hego-ekialdean dagoen estatua da. Iparraldean Alabama eta Georgiako estatuak ditu mugakide eta beste leku guztietatik urak mugatzen du estatua penintsula batean baitago. 2008. urtean 18.328.340 bizntanle zituen eta horrek AEBetako biztanleria gehien duen 4. estatua bihurtu du. Hiriburua Tallahassee da, baina Jacksonville da hiririk handiena. Estatuko metropoliar gunerik handiena Miami da 5 milioi eta erdi biztanle ingururekin. (eu)


Ainara Lasaren Hariketak, lotzea askatzea denean erakusketa zabalduko da Okendon « Donostia Kultura\nmiércoles 12 de enero de 2011 por donostiakultura en Albisteak\nAinara Lasaren Hariketak, lotzea askatzea denean erakusketa inauguratuko da datorren ostiralean, urtarrilak 14, Okendo Kultur Etxeko Areto Zaharrean. Irakurketa musikatu baten bidez zabalduko da erakusketa iluntzeko 19:00etan. Lanak ikusgai egongo dira urtarrilaren 14tik otsailaren 29ra bitartean, astelehenetik ostiralera, ondorengo ordutegi honetan: 10:00etatik 14:00etara eta 16:00etatik 20:30era (erakikin zaharreko erakusketa itxita dago larunbatetan).\nZera dio Ainara Lasak bere lanen inguruan: “Hariketak, nigan bizitzen urteak zeramatzaten istorioen erditzea da. / Nigan bizi diren munduen kontakizuna. / Barne tentsio, pultsio, poz, kezka eta emozioen harilkatzea, hariketa. / Barruan egindako kanpora begirako lana. / Eta emozioek badutelako territorio bat, radiografiak. / Lur bat saihets artean, aldaken kiribiletan, hatz puntetan. / Hariketak, ulertzeko, sendatzeko, ibiltzeko ariketa da. / Orain, gorputza soinean hartuta nabil.”\nInformazio gehiago duzue donostiakultura.com webguneko dossierren atalean.\nTags: erakusketak, okendo


Europako Batzordeak Gaia Klusterra partaide duen proiektu bat saritu du - SPRI\nSPRI / TEICs-komunikazioa / Europako Batzordeak Gaia Klusterra partaide duen proiektu bat saritu du\nEuropako Batzordeak Gaia Klusterra partaide duen proiektu bat saritu du\nEuropako Batzordearen Leonardo da Vinci Programak proiekturik onenetakotzat saritu du, Gaia-EIKT Klusterra partaide duen CompAAL ambient assisted living (AAL) arloko profil profesionalak garatzeko europar proiektua.\nAlemania, Erresuma Batua, Espainia, Hungaria, Frantzia, Grezia, Bulgaria, Suitza eta Austriako hamar erakundek osatutako partzuergo batek gauzatu du CompAAL proiektua. Ikerketa-lan sakon baten ondoren, AAL arloko lan-merkatuak etorkizun hurbilean eskatuko dituen giltzarrizko gaitasun, trebetasun eta ezagutzak zehaztu dira.\nGaiaren Nazioarteko Proiektuen zuzendari Jokin Garateak azaldu duenez, “aldaketa demografikoa, arreta geriatrikoaren eskari gero eta handiagoa eta gizartearen indibidualizazio gero eta handiagoa dira, Europan Inguruneak Lagundutako Bizimodua (AAL) delako kontzeptua garatzera bultzatu duten faktoreak”.\nEsparru honetako ekimenak teknologia berriez baliatzen dira, pertsonen autonomia, beren buruarekiko konfiantza eta mugikortasuna areagotu eta gogoko duten ingurunean bizitzeko denbora luzatzen laguntzeko asmoz.\nBeraz, etengabe haziz eta lanpostuak sortuz doan sektore ekonomikoa da. Hala eta guztiz ere, Garateak adierazi duenez, “Europan ez dago oraindik AAL tresna eta sistemen erabilpen eta garapenarekin zerikusia duen lanbide-heziketa espezifikorik”. Horixe omen da Leonardo Da Vinci Programa CompAAL proiektua saritzera bultzatu duen arrazoia.


Apirilaren 4tik eta 9ra\nRoglic, 2021eko Itzuliko podiumean. Argazkia: EFE\nGiroan izango da beste behin Pello Bilbao\nPrimoz Roglicek (Jumbo Visma) esloveniarrak baieztatu du Itzulia sartu duela Frantziako Tourrerako bere bidean. Bertan parte hartzeko azken erabakia, baina, denboraldia nola daraman aztertu ondoren hartuko du.\n32 urteko txirrindulariak Tourra izango du helburu nagusi, eta 2021eko egutegiaren antzekoa egitea erabaki du, uztailaren 1ean Kopenhageko irteerara sasoi betean iristeko. Debuta, beraz, nahikoa berandu egingo du, martxoaren 6a eta 13a bitartean, Paris-Nizan.\nEguzkiaren lasterketaren ostean, Milan-San Remo korrituko du martxoaren 19an, Euskal Herriko Itzulia apirilaren 4tik 9ra, Flèche Vallone apirilaren 20an eta Liege-Bastogne apirilaren 24an.\nItzuliko iazko irabazleak oraindik ez du zehaztu Frantziako Tourrera joan aurretik beste zein probatan arituko den; beraz, Dauphiné Kriteriuma edo Suitzako Itzulia, esate baterako, oraindik ez dira ageri erlojupeko txapeldun olinpikoaren programan.\nVueltan parte hartuko duen ere ez dago argi oraindik (irabaztekotan, laugarren aldiz jarraian egingo luke), eta denboraldian ordura arte izandako emaitza eta sasoi puntuaren arabera hartuko du azken erabakia. Abuztuaren 19an Utrechten irteera hartuz gero, Roglicek Tadej Pogacar herrikidearekin bat egingo du, eta horrek maila handiko lehia ekarriko du.


Jesus Mari Aranzabal: "Panda Raid-a esperientzia ona izan da, baina gogorra" - Baleike.eus\nJesus Mari Aranzabal: "Panda Raid-a esperientzia ona izan da, baina gogorra"\nBaleike 2018-03-14 12:23\nMikel Zubia eta Jesus Mari Aranzabal Panda Raideko etapa batean.\nPanda Raid rallya 17. postuan amaitu dute Mikel Zubiak eta Jesus Mari Aranzabalek. Astebetez Marokoko bideetan bizitako esperientzia kontatu digu Aranzabalek.\nRally batean parte hartu duten lehen aldia izan da Jesus Mari Aranzabal eta Mikel Zubiarentzat. "Esperientzia ona, baina gogorra" izan dela aitortu du Aranzabalek. "Eta eskerrak ez dugun arazo handirik izan. Kotxean ez dugu matxurarik izan eta etapak ere istripurik gabe osatu ditugu. Oso ondo atera zaigu dena". Hain ondo, 17. postuan amaitu dutela rallya, 350 parte hartzaileren artean –14 herrialdetakoak, Zeelanda Berrikoak tartean–.\n"Guretzat dena berria izan da, baina etxeko lanak ondo eginda joan gara. Batik bat, kotxea oso ondo prestatuta eraman dugu, eta hori oso garrantzitsua izan da lasterketan aparteko zailtasunik ez izateko, eta gauez lo egin ahal izateko. Talde asko ikusi genituen arazo handiekin, etapa amaitu eta gau osoa kotxea konpontzen eman behar izaten zutenak, goizean goiz hurrengo etapan abiatu ahal izateko... Ez ditut imajinatu ere egin nahi horiek pasatakoak".\nPanda Raida ez da ohiko rally bat. Ez du irabazten azkarrenak, agindutako lana zehatzen egiten duenak baizik. Astebetez, 300 eta 500 kilometro arteko etapak egin dituzte, gehienak lurrezko eta harrizko bideetan, tarteka hondar gainean. Etapak goizeko zazpiak aldera hasi eta bederatzi orduko tartea zuten helmugara iristeko. Ibilbidean zehar, 20-30 kilometroko zati neurtuak izaten zituzten, eta horiek ziren sailkapenerako puntuagarriak: "Tarte horiek agindutako abiaduran egin behar ziren, denbora jakin batean osatu behar ziren. Adibidez, 30 kilometro orduko abiaduran. Zenbat eta segundo gehiago aldendu eskatutako denboratik, orduan eta penalizazio handiagoa". 4.000 punturekin hasi zuten Panda Raida parte-hartzaile guztiek eta Aranzabalek eta Zubiak 3.956,5 punturekin amaitu zuten. "Oso emaitza ona da; egia esan, parte hartzaile askok 500 puntuko penalizazioak jaso zituzten herriguneetan baimendutako abiadura gainditzeagatik. Antolatzaileek beraiek zeuzkaten radarrak jarrita".\nProba arazo eta istripurik gabe amaitu zuten, baina abenturarik ez zen falta izan astebeteko ibilbidean. "Lehen etapan hondar ekaitz bat egokitu zitzaigun, eta geu atera ginen aurrean... Imajina dezakezue, inolako esperientziarik gabe, artean ibilbideko gidaliburua interpretatzeko ere lanak, eta itsu-itsuan bidean aurrera... Pasa genuen nola edo hala. Etapa berberean, aurrerago, bidea galdu genuen... Garaiz konturatu ginen eta atzera buelta egin genuen, bizi-bizi, galdutako denbora berreskuratzeko".\nHirugarren etapan ere izan zuten ezustekoa: "Kotxearen gainaldeko parrilla askatu zitzaigun eta kotxearen aurrealdera erori... Azkarregi gindoazen, jauzi egin eta erreka lehor batean kolpe handi samarra hartu zuen kotxeak. Baina segituan konpondu genuen, ez zen ezer larri izan". Zubiak eta Aranzabalek ez zuten istripurik izan, baina behin baino gehiagotan gelditu ziren laguntzera. "Hirugarren egunerako agortuta zeuden antolatzaileek aldatzeko eramaten dituzten aurrealdeko leihoak...".\nLehen aldiz probatu eta gero, datorren urtean berriro joango liratekeela dio Aranzabalek, baina babesle baten laguntzarekin. "Nik kotxea prestatu diot Mikeli eta trukean berak ordaindu ditu probako gastuak. Azkenean diru asko da, eta hurrengo urtean errepikatzeko babesleren baten laguntza oso ondo etorriko litzateke".


+34 944 676 091\nLEHORGAILUAK ETA POLIMERIZATZEKO LABEAK\nLIKIDO PENETRANTEKO INSTALZIOAK\nBEZEROAREN BEHARRAK: PROIEKTUAREN DEFINIZIOA\nMUNTAIA ETA HASIERA\nPIEZAK ETA MANTENIMENDUA\nPintura automatikoko sistemak diseinatu, fabrikatu eta muntatzea\nSOLUZIO TEKNOLOGIKO GAKOAK\nAzalaren koipegabetze, garbiketa eta fosfatazio tratamenduak ...\nLabeak ura lehortzeko , pintura polimerizatzeko ...\nLabeak lehortu eta polimerizatu\nPintura aplikatzeko diseinatutako itxiturak.\nLikido sarkorrak eta ikusizko egiaztapena aplikatzeko Instalazioak .\nLikido sarkorren instalazioak\nPinturaren elektrodeposizio katodikoa prozesuak.\nGEINSAk sektore zorrotzenetako baterako proiektuetan kolaboratzen du, sektorearen eskakizunetara egokitutako ekipamenduak eta osagaiak diseinatuz.\nIbilgailuak margotzeko proiektuekin hasita, produktu mota gero eta konplexuagoa bihurtu zen, gaur egun ibilgailu handientzako kabinak eta likido sarkorren bidez margotzeko eta egiaztatzeko instalazio osoak eginez.\nOsagai horiek margotzeko irtenbide ugari ditugu, sektoreko eskakizun zorrotzenetara egokitutako akabera optimoa lortuz.\nGEINSA trenbide proiektuen garapenean presente dago, irtenbide onenak eskaintzen.\nKabina handiak bagoi, material mugikor eta pieza txikietarako. Eguraldi baldintzetara egokitutako bezeroen eskakizunak asetzeko teknologiarik altuena txertatzea.\nKonponbide onenak diseinatzen ditugu sektore estrategiko eta funtsezko baterako. Margotzeko instalazioek bezeroek eskatzen duten kalitatea eskaintzen dute, produktuari balio erantsi handia emanez.\nBeraz, aldakorra eta erabakigarria, industria sektorea da seguruenik bertan egotea eta lehiakorra izan ahal izatea zailena, eta GEINSA zalantzarik gabe. Helburu anitzetarako milaka instalazio dituela, GEINSA estatu mailan erreferentzia da herrialde osoan zehar banatutako milaka industria-enpresentzat.\nSektoreari eskainitako margotzeko instalazioetan esperientzia dugu, eskatutako eskakizunak eta kalitatea betetzen.\nAzken teknologia dugu sektore lehiakorrenetako batean.\nBehar zehatzetarako irtenbide integrala\nProduktibitatea optimizatzea gainazalen ingeniaritza tresnekin.\nBezeroaren beharrak, proiektuaren definizioa\nMuntaketa eta martxan jartzea\nOrdezko piezak eta mantentze-lanak\nMerkatuan teknologia berriena garatu eta ezartzen dugu, gure bezero bakoitzaren beharretara egokitutako irtenbide ekin. Egunez egun garatzen dugu hainbat entitate teknologikoren lankidetzari esker.\nInstalazioen diseinua benetako beharrizanen azterketa osoa burutu ondoren, bezero bakoitzari gehien egokitutako neurrira egindako irtenbidea kudeatuz, baliabideak aprobetxatuz eta hobekuntza lortuz. produktibitatea.\nGEINSAk bere fabrika propioa du elementu guztiak ekoizteko. Produktuaren kalitate onenak betetzeko makineria eta langile kualifikatuak ditugu.\nBatzar taldea da, esperientzia ri eta GEINSA n aurrekariari esker, lan prozesu eraginkorrak, malgutasun handia eta denbora murriztua eskaintzen dituena.\nGure bezeroek arreta eta telelaguntza zabala dute kontsultetarako. Horrez gain, epe luzeko akordioak ditugu ordezko piezak eta mantentze lanak eskaintzeko gure instalazio guztiak.\nHainbat herrialdetako ordezkariekin lankidetza, nazioarteko merkatuan lehia eta kalitatea bermatzen duten garraio zerbitzuekin.\nGure lanean fidatzen diren markak\nBidali iezaguzu zure galderak\nBidalita! Laster harremanetan jarriko gara.\nHarremanetarako formularioan informazio guztia bete behar duzu.\nInprimakia bidaltzeko pribatutasun politika onartu behar duzu.\nEdo nahiago baduzu, jarri gurekin harremanetan +34 944 676 091 telefonoan\nBIDALI Bidaltzen ...\n© 2022 Geinsa | Legezko abisua | Pribatutasun politika | Cookies policy


Kantabriako Osasun Sailak, Asilo Fundazioarekin elkarlanean, ezgaitasunak dituzten pertsonentzako familia harrerako unitatea sortu du | Consumer\nKantabriako Osasun Sailak, Asilo Fundazioarekin elkarlanean, ezgaitasunak dituzten pertsonentzako familia harrerako unitatea sortu du\nEkimen honen helburua da ezgaitasunak dituzten pertsonak eta haien senideak zentro berean bizitzea.\nUnitatea esperimentala izango da, eta familia-unitatea mantentzeko eskualdeko programaren barruan kokatzen da. Programa horren helburua da ezintasunen bat duten pertsonak eta zaintzaile nagusi gisa aritzen den senidea (zentro batean bizi dena) laguntza-zentro berean mantentzea.\n“Teodosio Herrera” unitate esperimentalak 35 plaza izango ditu ezgaitu fisiko eta/edo psikikoentzat.\nJaime del Barrio Osasun sailburuak nabarmendu zuen garrantzitsua dela ekimen hau, “ezintasunen bat duten pertsonei arreta integrala eskaintzeko bidea ematen duena, familia-loturak mantenduz”. Jaime del Barriok azaldu zuenez, arreta soziosanitarioko programa berri honekin, Sailaren eta Asilo San José Fundazioaren arteko lankidetza-harremanak estutzen jarraitzen dute. Fundazio horretako adineko ezinduentzako plazak eskualdeko gobernuarekin hitzartuta daude.\nasistentzia minusbaliatuak zentro


Bola-jokoa — Igartubeiti Baserria\nHemen ikusten ditugun piezak bola-jokoan erabiltzen diren objektuak dira: bola eta birlak. Zurezko piezak dira, zehazki arte egurrezkoak.\nPieza horiek, gaur egun Gordailuarenak direnak (Gipuzkoako Foru Aldundiaren Ondare Bildumen Zentroa), 2008an iritsi ziren zentrora, objektu gehiago zituen lote batean. Pieza multzo honen historia ia ezezaguna da. Ez dakigu zehazki zenbat urte dituzten, ez nork egin zituen, ezta norenak ziren ere. Zeraindik datozela besterik ez dakigu.\nBola-jokoa Goierriko bihotzean\nBola-jokoa oso zaharra da eta oso zabalduta dago. Bere jatorria, antzinako Egipton kokatzen da. Erromatarrek eta greziarrek ere izan zuten bola-jokoaren aldaeraren bat. Antza, Erdi-Aroan, pixkanaka Europa osora hedatuz zen joko hau. Nahiz eta ez jakin noiztik jokatzen den hemen, badakigu indar handia izan duela.\nBola-jokoaren tradizioa oso zabalduta egon da Euskal Herri osoan (Iparraldean zein Hegoaldean), baina herri askotan kirolaren praktika desagertu egin da. Hala ere, oraindik herri batzuetan, Zeraingo kasuaren antzera, bolatokiko tradizioak gaur arte iraun du.\nBolo-jokoa eta bere agentzia narratzailea baserriaren eraldatze prozesuan\nBolatokia, boletan jolasteko lekua, jendea biltzen zen tokietan egoten zen. Sagardotegi edo kantina moduko lekuetan, adibidez. Zergatik leku hauetan? Izan ere, bola-jokoa oso lotuta zegoen apustuekin. Jokoaren bidez erabakitzen zuten nork ordaintzen zuen erronda honako apustu formula hauekin: bostparlau, lauparhiru, lauparbost, etab. Hauek baliokidetasunak ziren; adibidez, lauzpabostean lehen jokalariak lau bota behar zituen eta bigarrenak bost bola bota behar zituen jokoa parekatzeko.\nBaina 60ko hamarkadatik aurrera, landa-eremuko despopulazioarekin, industrializazioaren eta gizarte aldaketen ondorioz bizitako aldaketekin batera, kirol honen praktika gainbeheran erori zen.\nSozializatzeko moduak aldatuz joan ziren, eta pixkanaka bolatokiak desagertzen. Batzuk aldatu eta oilategi bihurtu ziren, eta beste batzuk etxe eta urbanizazio berrien oinarrien azpian geratu ziren. Bolatokiek landa-eremuan sustrai handiak zituzten herri txikietan iraun zuten. Eta horiek eguneroko bizimoduan jende gutxi ibiltzen zen kirol-gune bihurtu ziren. Eguneroko espazioak izatetik egun berezietan okupatutako guneak izatera pasa ziren, batez ere herriko jaietan.\nZuretik nylonera: aldaketak materialen erabileran\nGarai batean, artearen (Quercus ilex) egurrarekin egiten ziren, hemen ikusten ditugunak bezala. Baina hauek zainketa bereziak behar zituzte egoera onean mantentzeko. Gaur egun, nylona edo polipropilenoa bezalako material sintetikoak erabiltzen dira.\nMaterialak aldatzeak aldaketa handiak ekarri ditu berekin; lehenengoa da egungo piezek ez dutela hainbeste zaintza behar, eta, horren ondorioz, piezak eta bolatokia zaintzeaz arduratzen den pertsona pixkanaka desagertzen ari da.\nGehiago jakin nahi baduzu, hurrengo dokumentu (PDF) hau kontsuta dezakezu.\nPiezaren nondik norakoa:\nAitziber Makazaga bola-jokalari zeraindarrari egindako elkarrizketa:


Zehaztu zure maila - hiru Presentacion - Urrutiko Lanbide Heziketako Institutua\nZehaztu zure maila/\n001-012 unitateak: hasierako maila\n013-020 unitateak: oinarrizko maila\n021-035: atalase maila\nIkasten.net ikasgaiekin hasi aurretik, irakurri ezazu ondorengo dokumentu hau zure maila zehaztu eta zein mailatan hasi jakiteko. Gogoan izan, ezagutza-maila jakin bat lortu ahal izateko, irakasle baten laguntza ezinbesteko izango zaizula.\n001-012: hasierako maila\ngauzak nolakoak eta zein koloretakoak diren galdetzen ikasiko duzu, kontrakortasuna adierazten duten esaldiak osatzen, eta galdera orokorrak egiten.\nnon bizi zaren adierazten ikasiko duzu.\ngai izango zara pertsona eta gauzen kokapena adierazteko.\nbesteen egoeraz galdetzen ikasiko duzu, nola zauden eta dauden deskribatzen.\njabetza adierazten eta zerbaiten jabeaz nola galdetzen den ikasiko duzu.\njabetza bigarren modu batez adierazten ikasiko duzu.\nzenbait posposizioren erabileraren bitartez, kokapen zehatza adierazten ikasiko duzu, edota hartaz galdetzen.\nEDUKI aditzaren bitartez, jabetza adierazten ikasiko duzu. Gainera, zenbakiak erabiltzeko eta artikulu zehaztugabea daramaten esaldiak osatzeko gai izango zara.\nEDUKI aditzaren bitartez eratutako ezezko esaldiak osatzen ikasiko duzu, kopuru zehaztugabea adierazten, eta eragiketa matematikoak formulatzen.\nGai naiz hitz arruntenak eta oso oinarrizko esapideak ulertzeko nitaz, nire familiaz eta inguruko gauzez, jendeak astiro eta argi hitz egiten duenean.\nGai naiz hitz eta izen oso ezagunak ulertzeko, baita esaldi oso sinpleak ere. Adibidez, iragarkietan, posterretan eta katalogoetan.\nGai naiz modu sinplean komunikatzeko, baina solaskidearen menpe nago, hark prest egon behar baitu nik esandakoa astiro errepikatzeko, birformulatzeko edo nahi dudana eaaten laguntzeko. Gai naiz berehalako premiei edo oso gai arruntei buruzko galdera errazak egin eta erantzuteko.\nGai naiz esaldi eta esapide sinpleak erabiliz nire bizilekua eta jende ezaguna deskribatzeko.\nGai naiz postal laburrak eta errazak idazteko, esaterako oporretakoak. Gai naiz nire datu pertsonalak galdetegi batean idazteko. Adibidez, izena, nazionalitatea edo helbidea hoteleko erregistro-orrian.\nnora zoazen adierazten ikasiko duzu, eta nora zoazen galdetzen duten itaunei erantzuten.\nnorengana zoazen adierazten ikasiko duzu, eta honi dagozkion galderei erantzuten. Gainera, ekintza amaituak adierazteko gai izango zara. Bestalde, eta zenbait esapideren bitartez, noiz? galderari erantzuten ikasiko duzu.\nnondik zatozen adierazten ikasiko duzu, eta honi dagokion galderei erantzuten. Gainera, gertatzen ari diren ekintza eta ekintza amaituen arteko ezberdintasuna ikusteko gai izango zara.\nEKARRI aditza erabiltzen ikasiko duzu, zerbait norentzat den adierazten, eta honi dagozkion galderak osatu eta erantzuten. Gainera, adjektiboen errepikapenean datzan deskribapen-baliabide bat ikasiko duzu.\nERAMAN aditza erabiltzen ikasiko duzu, gertatzen ari diren ekintzak eta amaitutakoak bereizten. Gainera, orduak esateko eta orduaz galdetzeko gai izango zara.\nzure nahiak adierazten ikasiko duzu. Gainera, gauzen balioaz galdetzeko gai izango zara. Bestalde, hainbat neurri nola erabiltzen diren ere ikasiko duzu.\nARI IZAN erabiliz, gertatzen ari diren hainbat ekintza nola adierazten den ikasiko duzu. Gainera, eguraldiaz hitz egiteko gai izango zara.\nlehenaldian hasi eta amaitu ziren ekintzak adierazten ikasiko duzu. Bestalde, asteko egunen izenak eta horiekin zerikusia duten denbora esapideak landuko dituzu.\nGai naiz lexiko eta esapide erabilienak ulertzeko zuzenean dagozkidan arloetan (adib. Oinarrizko informazioa nitaz, nire familiaz, erosketez, inguruaz, lanaz). Iragarki eta mezu labur, sinple eta argietan gai naiz ideia nagusiaz jabetzeko.\nGai naiz testu labur eta oso sinpleak irakurtzeko. Gai naiz informazio jakin eta aurreikus daitekeena eguneroko dokumentu arruntetan bilatzeko, esate baterako iragarkietan, prospektuetan, menuetan eta ordutegietan. Gai naiz gutun pertsonal labur eta sinpleak ulertzeko.\nGai naiz komunikatzeko jarduera eta arlo ezagunetan, informazio-trukea zuzena eta sinplea denean. Elkarrizketa osoa jarraitzeko adina ulertzen ez badut ere, gai naiz informazio-truke labur-laburrak egiteko.\nGai naiz esaldiak eta esapideak sorta batean erabiltzeko honelakoak era sinplean deskribatuz: nire edo beste norbaiten familia, nire bizimodua, ikasketak, oraingo edo lehengo lana.\nGai naiz berehalako premiei buruzko ohar eta mezu sinpleak idazteko. Gai naiz gutun pertsonal oso sinpleak idazteko, adibidez eskerrak ematekoak.\n021-025: atalase maila\ngeroaldiaz hitz egiten ikasiko duzu, kidetasuna adierazten, eta aukerazko esaldiak osatzen.\nmaiztasunez egiten dituzun ekintzak adierazten ikasiko duzu.\nobjektu bat eta subjektua bat biltzen dituzten esaldiak osatzen ikasiko duzu, edozein delarik adierazten duten pertsona. Gainera, ezin egin eta egin ahal dituzun gauzez hitz egiteko gai izango zara.\nkonparazioak egiten ikasiko duzu.\negitura ezberdinak erabiliz, hitz egiten ari zaren mementuan egiten ari zaren ekintzez mintzatzen ikasiko duzu. Gainera, gai izango zara dakizkizun eta egiten dakizkizun gauzez hitz egiteko.\nperpaus osagarriak eraikitzen ikasiko duzu, eta beraz, esan, entzun, pentsatu, aitortu eta uste dituzun gauzez hitz egiten. Zure sentipenak adierazteko gai ere izango zara.\nNOR eta NORI galdetzaileei dagozkien pertsonak biltzen dituzten esaldiak osatzen ikasiko duzu.\niraganean gertatutako ekintzak deskribatzen ikasiko duzu, iada jazotako bi ekintzen arteko segida adierazten.\naginduak ematen ikasiko duzu.\nerlatibozko esaldiak osatzen ikasiko duzu, eta ondorioz, adierazi nahi duzuna zehaztasun gehiagoz deskribatzen. Gauzak zein materialez eginak dauden adierazten ere ikasiko duzu, eta baita zenbait lokailu erabiltzen ere.\nzergatik galderari erantzuten ikasiko duzu, hau da, gauzen kausa adierazten.\noztopo edo eragozpena adierazten duten esaldiak osatzen ikasiko duzu.\nsubjektu bat, osagarri zuzen bat eta zehar-osagarri bat duten mota ezberdineko esaldiak osatzen ikasiko duzu.\nhitzak instrumentaltasuna, garraiobidea, gaia, materiala, lekua eta denbora adieraz dezaten deklinatzen ikasiko duzu.\naditzak izen bihurtzen ikasiko duzu, eta horietaz baliatuz, esaldiak osatzen.\nGai naiz ideia nagusiak ulertzeko, hizketa argi eta estandarra denean, eta gaiak ezagunak direnean: lana, eskola, aisialdia etab. Ulertzen dut gaur egungo gaiez edo interes pertsonaleko edo profesionaleko gaiez diharduten telebista- edo irrati saioetako ideia nagusiak, baldin eta poliki eta argi hitz egiten badute.\nGai naiz hizkera arruntean idatzitako testuak edo nire lanari buruzkoak ulertzeko. Gai naiz gertaeren deskribapena edota sentimenduen eta desioen azalpena ulertzeko gutun pertsonaletan.\nGai naiz hizkuntza mintzatzen den herrialdera egindako bidaia batean gerta litezkeen egoera gehienei aurre egiteko. Gai naiz, prestatu gabe ere elkarrizketan parte hartzeko, gaiak ezagunak direnean, interes pertsonalekoak edo bizimodu arruntekoak (familia, aisialdia, lana, bidaiak, albisteak…).\nGai naiz esaldiak era sinplean josteko, honelakoak deskribatzearren: esperientziak, gertaerak, ametsak, itxaropenak eta helburuak. Gai naiz nire iritzi edo proiektuen arrazoiak eta azalpenak laburki emateko. Badakit istorioak kontatzen, liburuen eta filmen argumentuak azaltzen eta horiek nigan sortutako erreakzioa adierazten.


URNIETA 2018-05-16 17:37\nSan Isidro eguna kulturaz blai\nJai eguna ez bazen ere, festa modukoa izan zen asteartea Urnietan. San Isidro nekazarien egunaren bueltan antolatu ohi diren hitzorduez gain, musika hitzordu bikoitza izan zen: Txistularien kalejira eta Araoz abesbatzaren emanaldia elizan.\n[Argazkiak] Bertso saioa eta hamaiketakoa\n[Argazkiak] Araoz abesbatza\nTradiziozko mezaren ostean bertso saioa eta hamaiketakoaren txanda izan zen Lekaion. Bertan, Beñat Gaztelumendik eta Agin Laburuk bertso saio bikaina osatu zuten, librean. Gai ugari ukitu zituzten: San Isidro eguneko meza Urnietan, elizarako gazteen joerarik eza, gaztetasuna, zahartzaroa...\nArratsaldean, txistularien topaketa antolatu zuen Txanbolin taldeak. Buruntzaldea, Errenteria eta Donostiako txistulariak kaleetan barrena ibili ziren, Jose Ignazio Ansorenak zuzenduta. Ondoren, Easo abesbatzako emakumeek osatutako Araoz abesbatzak emanaldia eskaini zuen San Migel elizan. Ana Belen Garcia piano-jotzaileak lagunduta, abesbatzak hainbat konposatzaile erromantikoren obrak interpretatu zituen.\nBertso saioa Lekaion\nEgunon danoi hamabi t'erdik\nIa ia izango di(r)a.\nHori nahikoa degu hasteko\nBeñat ta nik arrazoia.\nBertsotarako nahiz eta asko\nbeharrik ez dan sasoia,\nrimatuz eta neurtuz doa\ngaurko bigarren sermoia.\nEtorri gara honantz eta\nmahai guztia zegon lepo.\nBegira Agin platerak hutsik\nHementxe gaude bertso kantari\ntripa degula konpleto,\ngiro honetan moldatzen gera\nelizan baino hobeto.\nElizan baino askoz hobeto\nezin dek egin ordea.\nLenengo filan hantxe baigeunden\nezin zen egon gordea.\nApaizak ere erakutsi dik\nkaliza bat dotorea,\nbaina elizan edo mahai hontan\nnon dago ardo hobea?\nHangoa ona zegoen baina\nhau gehiago gustatu neri.\nEliz kontutan biok ez dugu\neta ohitura gehiegi.\nHainbeste urte joan gabe ta\nezin ohiturari segi,\nia asmatu ezinda geunden\nnoiz altxa ta noiz eseri.\nArrazoi dek bai, izan gabeak\ngeralako gu aintzinan.\nEzjakitunak izaten gera\nberdina hemen eta berdin han.\nNoiz altxa eta noiz eseri, hor\ngaldezka geunden iskinan.\nTxorixo eta tortila balitz\ngehiagotan joango ginan.


07/11/2016 08/11/2017 -(e)an bidalia egilea Carlos Barcina\nAldi berean, zenbait talde eta elkarte ekologista, Seo Birdlife kasu, eztabaidatzen ari dira ea bateragarriak diren hegazti horiek harrapatu eta atxikitzea debekatzen duen araubidea eta silbestrismoan aritzea.\nBasa-hegaztiak babesteko araubidea 2009/147/CE Zuzentarauan jasota dago (basoko hegaztiak iraunarazteari buruzkoa da hori). Bertan ezartzen denez, estatu kide guztiek egoera basatian bizi diren hegaztien espezie guztiak iraunarazi behar dituzte. Horretarako, estatuek zenbait neurri ezarri behar dituzte, esaterako, debekatu egin behar dute hegaztiak nahita harrapatzea, saltzea edo, geroago, zenbait espezie atxikitzea, nahiz eta horiek ehizatu eta harrapatzea debekatuta egon.\nEstatu kideek salbuespenak ezar ditzakete basa-hegaztiak babesteko araubide horretan, beste arrazoi batzuen artean, “hegazti jakin batzuen kopuru txiki bat harrapatu, atxiki edo zuhurki ustiatzen uzteko, zorrozki kontrolatutako baldintzetan eta kontuz hautatuz”. Basa-hegaztiak “zuhurki ustiatu” nahi badira, argi aipatu behar dira zein espezie salbuetsiko diren, harrapatzeko zer metodo dauden baimenduta, baita ere zer muga eta kontrol gauzatu behar diren.\nHorren haritik, badakigu foru ebazpen eta agindu batzuk onartu direla Euskal Herrian fringilidoen harrapaketa egokitzeko eta mugatzeko. Orobat, baimentzeko baldintza batzuk ezarri dira, kontuan hartuta silbestrismoaren modalitate horri buruzko araudi-aldaketak, Europako Batzordeak egindako gomendio eta iradokizunak, baita autonomia erkidegoetako eta Estatuko bilera teknikoak ere.\nHala ere, Europako Batzordeak hainbat jarduera hasi ditu, basa-hegaztien gaineko Zuzentarauak berekin dakartzan betebeharrak betetzen ari diren ikusteko.\nHoriek zuzen betetzen ari diren ala ez argitzeko Europar Batasunaren prozedura bukatu arte, bai Arabak, bai Bizkaiak, jada baliorik gabe utzi dute fringilidoak harrapatzeko salbuespen-araubidea.\nHaatik, orain arte ez da idatzita agertu 2009ko ekaineko foru araua baliogabetu denik. Arau horrek salbuespen hori ezartzea baimentzen du Gipuzkoako Lurralde Historikoan.\nHorregatik, Gipuzkoako Foru Aldundiari informazioa eskatu diogu, jakin nahi baitu ea lurralde historiko horretan indarrean dagoen ala ez hegazti fringilidioak harrapatzeko baimena, eta ea zuzen ezartzen den horrelako hegaztien kopuru txikia harrapatzeko asmoz Zuzentarauan xedatutako salbuespen-araubidea.\nLurralde historikoek gai honetan dituzten eskumenak gorabehera, interesgarria iruditzen zaigu, halaber, Eusko Jaurlaritzaren Ingurumen Sailak zer balorazio egin dezakeen gai horretaz, zehazki, natura babesteko euskal legeriaren testua edo hori garatzeko araudia basa-hegaztiak iraunarazteko Europar Batasunaren Zuzentarauko xedapenetara egokitzeko premiaz\nKategoriakactuacion de oficio, ararteko, Sailkatu gabea\nAurreko bidalketaAurrekoa Medidas positivas promovidas por los ayuntamientos vascos para la prevención de la pobreza energética en Euskadi\nHurrengo bidalketaHurrengoa La Diputación Foral de Gipuzkoa deroga la autorización de caza de fringílidos (pequeños pájaros cantores) en ese Territorio Histórico


2020-10-30 - Goierriko Hitza : Goierriko Hitza\nGibolako itzalak abiatu du bere ibilbidea\nAne Odriozola legazpiarrak bigarren liburua kaleratu du, Gibolako sekretuari jarraipena emanez. Latxartegi aretoan egin behar zuen aurkezpena bertan behera utzi, eta liburuak sinatzen jardun zuen ostegun iluntzean udaletxe aurrealdean. Ilara luzeak sortu ziren.\nOsasun Sailaren arabera gora egin du eskualdeko positibo berrien kopuruak, 67 kasurekin. Beasainen, Ordizian, Legazpin eta Zumarragan daude gehienak.\n%100 elektrikoa den kamioia FCC Medio Ambiente enpresarekin elkarlanean garatu du Irizarrek. Madrilen izan da sari banaketa.\nMaite Peña (Gizarte Politikako Foru Diputatua)\n«Arreta ona ematen zaie Gipuzkoako egoitzetako egoiliarrei»\nOlerkia, emakumea eta doinua, hiru musikalitate\nTere Irastortza idazle zaldibiarraren olerkiak 'Hitzak hots' liburu eta disko bilduman txertatu dituzte Antton Valverdek eta Anjel Lertxundik, beste lau emakumeren testuekin batera. Pianoz musikatu dituzte.\nSan Jose egoitzan bizi den egoera salatu dute ELAk eta LABk\nAzpiegiturak hobetzeko hilabeteetan itxita egon eta gero, COVID-a duten adinekoak artatzeko zentroa da. Langileek diote lan baldintzek ez dutela hobera egin.


Eurestek Retail koordinatzailearen figura sortu du, ospitaleetan irudiaren eta produktuaren estandarizazioan aurrera egiteko\n2017ko martxoaren 21a Eurestek Retail koordinatzailearen figura sortu du, ospitaleetan irudiaren eta produktuaren estandarizazioan aurrera egiteko\nCompass Groupeko Ospitaleen segmentuak (Vanessa Tubaupen zuzendaritzapean) Retail koordinatzailearen figura sortu berri du. Postu horren bitartez, Retail alorraren aldeko apustua indartu nahi da sektorearen barruan, ospitaleetako kafetegi guztietan irudia eta produktua are gehiago estandarizatzeko eta, batez ere, zentroetan produktu berriak ezartzen laguntzeko.\nRetail koordinatzaile bakoitzak gune geografiko zehatz bat hartuko du bere ardurapean; modu horretan, errazagoa izango da taldeen artean komunikatzea eta sortzen diren arazoak konpontzea.\nGuztira, sei koordinatzaile izendatu ditu Eurestek. Horietako bakoitza gune geografiko batean dago, zentro zehatz batean, Daniel Bernaren eta Iluminada Ortegaren zuzendaritzapean.\nEuskadin, Orzuri Etxebarri izendatu dute Retail koordinatzaile. Etxebarri Ezkerraldea-Enkarterri-Gurutzeta (Bizkaia) guneko ospitale zentroko (ESI) kafetegiko arduraduna da. Orzuri Etxebarriren beraren hitzetan, ospitaleetarako Euresten Retail figura berriaren xedea da “ospitaleen segmentuko kafetegiei laguntza eskaintzea, Retailari edo jendaurreko salmentari dagokien gaietan”.\n“Gure salmenta-guneak kudeatu eta hobetzeko aholkularitza, azterketa eta gomendioak eskaintzea da gure zeregina”, azaldu du Orzuri Etxebarrik. “Zeregin horren barruan sartzen dira kartelak bidaltzea, materialen euskarrien inguruko informazioa ematea, produktuen eskuragarritasunari buruz informatzea, sustapenak azaltzea, aldian-aldian jardunaldi gastronomikoak proposatzea, eskura dagoen eskaintza hobetzea eta, oro har, Retail salmentaren alorreko gai guztietan laguntzea”, zehaztu du.


Lehenengo saioa gaur | irratia.com\nLehenengo saioa gaur\n2004/12/14 jabea\t3 iruzkin\nirratia.com irrati saioak gaur, abenduak 14, hasi du bere bigarren aro honetako emisioa, uhinetan ezezik byte-etan zuzeneko emanaldiarekin. Lehenengo saio honetan gure ekimenaren aurkezpena egin dugu gehienbat, gure planteamenduak eta helburuak gogoratuz. Duela lau urte irratia.com proiektua abian jarri genuen berbera da gure egungo leloa: “Euskal kultura digitalizatu, kultura digitala euskaldundu”. Baina lehen saio honetan gonbidatuak ere izan ditugu, astero izango dugun moduan, Euskal Herrian interesgarriak iruditzen zaizkigun ekimen, pertsona eta taldeak ekarriko baititugu gure mikrofonoetara. Gurekin Librezale ekimeneko kideak izan dira, software librearen eta, bereziki, egunotan denen ahotan dabilen Firefox programaren inguruan mintzatzeko.\nP.D. Saioa eskuratzeko egin klik HEMEN (MP3 56 Kbps mono, 23 MB).\nInformazioa agertu da Sustatun eta Berrian\nAsteartero, 18:00etatik 19:00etara, Bilbo Hiria irratiaren uhinen zein Interneteko emisioaren bidez zuzenean igorriko dugu teknologia berriak hizpide izango dituen irratia.com irrati saioa.\nAlbisteak, elkarrizketak eta agenda teknofiloa jorratuko ditugu saioan, euskararentzat eta euskaldunontzat interesgarriak diren joera eta baliabide berrien gainean informatuz, gonbidatu eta kolaboratzaileekin iritziak trukatuz. Musikak ere izango du lekurik hemen, denetariko musika berri eta ona aurkituz.\nGure entzuleen iruzkinak eta galderak zuzenean jasotzeko, aldi bereko chat berriketa ere izango dugu irratsaioan, Indymediaren EuskalHerria kanalean. Zuzenean entzuterik izan ez duenak, gainera, programak mp3 formatoan eskuratzeko aukera izango du gerora.\nAurreko sarreraIrratia.com bueltan, eraldatutaHurrengo sarreraSorgintxulo hustu dute\n3 thoughts on “Lehenengo saioa gaur”\nSaiatuko naiz zuen saioa entzuten. Hasiera behintzat edo…ezin izango dut osorik entzun(pena da)… Animo! Eta Zorionak! Oso itxura ona du honek!\nAh! Eta milesker loturagatik…jeje…\nPrograma egitera igo gara goizian eta egunkaria errepasatzen gaozela, aiba! irratia.com martxan berriro be.\nAsko pozten gara, ia danon artian martxa emoten detzaun honeri, aurrera !!


otsaila 2014 - Ikusi makusi, zer ikusi?\nEuropara bira 12 telesailetan\nPosted in Gomendioak, Sailkatugabeak, Telesailak\nBreaking bad, The Sopranos, The Wire, Lost… telesail aski ezagunak dira guztion artean , gehienak AEBtik etorriak, baina kontinente zaharrera begirada botaz gero, izugarrizko kalitatea duten serieak topa ditzakegu. Orain hilabete batzuk “Azken urteetan, derrigorrez ikusi beharreko telesail Britaniarrak” artikuluan Britainia handiko telesailak aipatu nizkizuen beraz bertakoak diren serieak ez ditut artikulu honetan aipatuko, baina bai Europako beste txoko batzuetako...\n"Ez kezkatu alaba maitea, etorkizuna bikaina izango baita"\nPosted in Albisteak, Pelikulak, Sailkatugabeak\nMartin Scorsesek bere alaba Francescari idatzitako eskutitza, La Repubblica italiar egunkarian 2014ko Urtarrilaren 2an argitaratua: Francesca maitea: Etorkizunari buruz hitz egiteko idazten dizut. Nire munduaren leiarren bidez ikusten dut. Mundu honen erdi-erdian egon den, Zinemaren leiarraren bitartez. Azken urteetan konturatu naiz, hazten joan naizen heinean zinemari buruzko nuen ideia hori, txikitatik erakutsi dizkizudan pelikula horiek eta mundu guztiaren ahotan zeudenak, bere...\nEz ukitu urrutiko kontrolagailua!\nHasierako kredituen helburuetako bat ,segundu bakar batzuetan , ikuslea aurrean duen telesailaren mundu edo ambientazioan sartzea da; telesail horren izaera markatu eta aurkeztu, bere nortasuna erakustea azken finean. Segundu batzuk non ikusleak, urrutiko kontrolagailuari aurrera jarraitzeko botoiari emateko tentazioa duen edo pantailari arretarik ez jartzekoa, baino kasu askotan gomendagarriak dira oso osorik ikustea, baita “errepikapen moduan” jarri eta gozatzea. Hori dela eta...\n2014ko Oscar sarietatik kanpo geratu diren 11 film\nPosted in Albisteak, Gomendioak, Pelikulak\nBetiko kontua, Oscar sarietan urteko pelikula onenak al daude? Batzuk bai, gauzak diren bezala, baina beste asko eta asko kanpoan geratzen dira. Arrazoiak? Pentsa genezakeen errazena, marketin edo iragarki kanpaina exkaxeko filmak direla eta promozio gutxi izandakoak. Benetan pentsatzen duguna, betidanik Oscarrak interes pertsonal eta “faborez” beteriko sariak izan direla eta askotan...


Hartz eta hatz –\nFrantziako ekologia ministeritzak bi hartz eme Eslobeniatik Piriniotarat ekartzeak hartu erabakiak, behin berriz, hautsak harrotu ditu Biarnoko ardi hazleen munduan. Eskualdeko hautetsi gisa, problematikaren goiti beheitiak hurbiletik ezagutzen ditut. Zergatik ez dira, erabaki hori hartu aitzin, eragile guziak mahai baten inguruan ados jartzeko gai izan? Hona hemen zenbait arrazoi.\nGoi Biarnoko bortuetan (ber) sartu beharrak diren bi hartzen problematika, ekologikoa baino gehiago problematika oso politikoa bihurtu egin da. Eta ikuspegi hortarik erran daiteke emaitzak gozotik baino gazitik baduela. Mingots gustu horren errudun gira denak: izan gaiten hartzaren aldeko, kontrako edo arrunt futitu gai hortaz.\nBadu urteak eta urteak erabakiak hartu izan direla Parisen eta badu urteak eta urteak polemikak gaina hartzen diola polemikari eta ondorioz ez dela oraindik segurtatua ez hartzaren lekua Aspe eta Ossauko bortuetan eta ez dela ez ere segurtatua bertako artzaingoaren geroa eta egoera sozioekonomikoa.\nBeraz objektiboki entseatuz so egiten problematikari erran daiteke kalapita, konfrontazio, herra, ez ulertze, ikuspegi populistek eta deklarazio hutsek soilik eragin dituztela oposizio gogorrak, antzuak eta geroari begira biziki lanjerosak.\nObjektiboki so eginez ere, ohartzen gira “sistema” hortan denak, aktore guziak eroso sentitzen direla, eta sistema hortaz aski untsa baliatzen direla bakoitzak bere negozioa egiteko, izan dadin politikoa, sindikala, ingurumenaren aldekoa, artzainaren aldekoa edo nik dakit zeren aldeko edo kontrako.\nMolde kolektibo eta partekatuaren premia\nPuntaren puntan, edozein gisaz, denek badakite han Parisen, pertsona batek, ministro batek duela erabakia hartuko. Aldeko edo kontrako, berdin da ororen buru. Pertsona soil batek, han nonbait. Metodoa katastrofikoa da, baina ororen buru, denak horrekin konforme, eta hor konpon.\nHala ta guziz ere, ez erran niri, ekologiari doakion eta aplikatzen zaion zentralismo hori ordezkatu behar denik tokian tokiko hartu litaiken erabaki baten medioz. Aski da ikustea tokian bertan diren erabaki hartzaile potentzialak ikusteko eta ohartzeko den denak lerro lerro arras kontent eta pozik direla, erabakia legez ezin hartu izanarekin gai konkretu honi dagokionez. Badu orain kasik hiru urte “hartzaren” dosier horren erdian naizela hautetsi gisa, baita artzain laborari gisa ere funtsean, eta hiru urtetan behin ere ez dut paradarik izan, hainbat bilkura edo eztabaidetan, gelatik ateratzean pentsatzea “to, egun bederen eztabaida sanoa, sakona, lasaitua eta erabakigarria izan duk, zerbaitetarat helduko gaituk denen ikuspegia eta interesak kontutan hartuz”\nParisen ministro batek erabakirik ez duelarik hartzen, batzuk oroitarazten diote zer diren frantses estatuaren engaiamenduak Europan, eta beste ministro batek bi hartz ekartzeko erabakia jakinarazten duelarik, beste batzuk, beste haien auzo muturrekoak, kexatzen eta oldartzen dira. Batzuk aldekoen kontra eta ondorioz beste batzuk kontrako horien kontra. Ekosistemaren, bioaniztasunaren, hartzaren edota artzaingo eta mendiko laborantzaren arteko oreka, gero partekatua eta biziraupena afera seriosa da, agian seriosegia soilik Parisen erabakitzeko edo soilik tokian bertan erabakitzeko.\nAfera hau, beste anitz bezala funtsean, molde kolektiboan eta partekatuan aztertu, eztabaidatu eta trenkatu behar da, behar litaike. Gertatzen da momentukotz bederen zentralismo batek agintzeko erabakia hartu duela eta nehork ez duela printzipio hori dudan ezarri. Gertatzen da ez girela gai izan tokiko aktore guziak nolabaiteko eztabaida eta erabaki molde burujabeak adosten molde partekatu, baketsu eta demokratikoan.\nKontsentsuaren bilatzea beharrezkoa\nEta balitake gakoa hor izatea: konpetentzia eta erabakia “lekukoek” izanez gero, gai izanen ote ziren, izanen ote ginen erabaki duin baten ateratzen eta asumitzen? Elkarrizketa, eztabaida kontrajarria, konzertazioa, adostasuna: zer balio ematen diegu hitz eta egiteko molde horiei? Alta, badira Europan herrialde eta erresumak non gisa horretako kontzeptuak egunerokoan aplikatzen diren eta non ondorioz bizitza demokratikoak funtzionatzen duen eta non “hartzaren” gisako problematikak konpromiso eta akordioen bidez sozialki eta politikoki konpontzen diren. Funtsean gune horietan, fauna, laborantza, mendiko artzaingoa eta mendiko erabiltzaile guzien arteko harremana ez bada ere egunero paradisu bat, heltzen dira adostu akordioak errespetatzen eta elkarbizitza bat sustraitzen egunerokoan eta epe ertainean, pentsatuz gisa hortan epe luzeari ere bide emaiten ari direla.\nHerrialde horietan jakin izan dute beren egiazko ardurak hartzen, erabakiak adosten eta errespetatzen ministro ekologista edo ministro ehiztari baten zain egon gabe.\nAzken finean zentralismoarekin denak ados, salbu hartza, mementukotz bederen.\nErrazago da goraki, ahoan bilorik gabe eta molde oldarkorrean postura bat hartzea, hastapenetik kontsentsuaren ildoa hautatu ordez. Errazago da ministro bat intsultatzea eta mehatxatzea edo ministro bera goraipatzea eta loraztatzea, mahain baten inguruan leialki jartzea baino, buruari emanez edozoin gisaz erabaki bat eta adostasun bati buruz joateko gai garela.\nOroitzen naiz nola kontestu arras desberdinean, nahiz eta duela aspaldi jadanik, Michel Rocard Frantziako lehen ministroak gela batean giltzaperatu zituela kanakiar negoziatzaile guztiak, gomendatuz akordio baten lortzea. Lortu zuen!\nHartzaren afera honetan ere gauza bera egin beharko zitaikeen agian. Puntako emaitza ez da beste mundukoa eta ez da asegarria. Demagogia, harropuzkeria merke eta polemika antzuak alde guzietan, ikuspegi guzietan.\nHartz gaizoaren biziraupenaz haratago, jakin badakit afera huntan demokrazia, kuraia politikoa eta bereziki inteligentzia eta heldutasun politikoa kolpaturik atera direla.\nartzantza, ekologia, Hartz eta hatz, hartza, natura, pirineoak, pirinioak


Hitzez, keinuz, zein gure gorputzaren bitartez esaten eta adierazten dugunak osatzen du komunikazioa, hau izanik giza harremanen oinarri. Mahi-Mahi jantoki eta patioak elkarbizitza eta elkarlan eremuak izanik, etengabe komunikatzen gara. Komunikazio hau modu egoki eta eraginkorrean eman dadin, Komunikazio ez bortitza formazioa izan dugu Abusu, Andramari, Orio eta Zubimusu ikastoletako Mahi-Mahi lantaldeek. Jangela eta patioko esperientziak kontuan hartuta, elikadurarekin dugun harremana hobetu eta gure esku hartzeek duen eragina aztertu dugu saio hauetan. Errespetuzko komunikazioa eta bortizkeriarik gabeko harremana sustatzeko teknika desberdinak jorratu ditugularik\nNerea Mendizabal Komunikazio Ez Bortitzean aditu eta formatzailea, psikopedagogoa, gizarte hezkuntzan diplomatua eta haur masajeko hezitzailearen eskutik jaso dugun formakuntza. “Elkarrekin Hazi” liburuaren idazlea da, gure garapen txokoaren parte den materiala, baita KEB Gida eta “Zutani. Bizitza on baterako altxor kutxa” aplikazioaren sortzailea ere.\nMahi-Mahi proiektuak formakuntza plan jarraitu bat du hau osatzen dugun profesional guztioi zuzendua. Etengabe gure gaitasunak hobetu eta bai pertsona zein profesional gisara garatzen eta hobetzen jarraitzea helburu duena. Haurrekin egiten dugu lan, eredu gara eta balio sozialak eta errespetuan oinarritutako elkarbizitza sustatzea dugu ardura. Horregatik, beharrezkoa da gure helburuak betetzea ahalbidetuko diguten tresnak eskura izatea. Formazioen bidez ezagutzen ditugun tresnak.


EPPK - Bitartekariak | [2016 azaroa] EPPKren oharra euskal jendarteari\nEPPKren oharra Euskal Jendarteari.pdf\nEPPK-k bere eztabaida abiatzear duelarik, bi borroka-ekimen sustatuko ditu datozen hilabeteotan.\nLehen ekimena, Kolektiboko kide baten egoera zehatzari lotuta dago, Ibon Fernandez Iradirenari. Izan ere, azaroaren 24an Frantziako tribunal batean bere egoerari buruzko eztabaida burutu behar baita. Hori dela eta, aurtengo otsailean Lorentxa Guimonen kasuarekin bezala, Kolektiboak borrokaldi bat eramango du aurrera eztabaidaren aurreko astean, kaleko eragileekin bat eginez, kasu honetan Bagoaz-ek antolatutako ekimenekin eta bereziki azaroaren 19ko manifestazioarekin.\nHartara, azaroaren 14tik 19ra kartzela bakoitzeko batzarrak erabakiko du zein motatako ekimena garatuko duen aste horretan. Ibon Fernandezen kasuaren inguruan indar berezia egiteak ez du kentzen, Estatu espainolean dauden Kolektiboko beste kideen egoera salatzea. Hain zuzen, preso eta gaixo larri dauden Jesus M. Martin Hernando, Ibon Iparragirre Burgoa, Aitzol Gogorza Otaegi, Gorka Fraile Iturralde, Jose Ramón Lopez de Abetxuko Likiniano, Jagoba Codo Callejo, Garikoitz Arruarte Santacruz, Josetxo Arizkuren Ruiz eta Iñaki Etxeberria Martin. Aste horretako ekimen hau baliatu egin behar baita kasu guztien berri emateko eta baita Kolektiboaren ekimena gaixo larrien dauden kideen sostengu eta babes gisa ezaugarritzeko.\nAldi berean, geure egingo genituzke gure senideek azaro eta abenduan zehar antolaturiko protesta eta salaketak, zeinetan argitzen diren sakabanaketak dituen ondorio orokor eta zehatzak: errepide istripuak, seme-alabekiko dituen ondorio lazgarriak eta abar… Horretarako Etxeratek abenduaren 10ean, Giza Eskubideen Nazioarteko egunean, programatuta dituen ekimenekin bat egingo genuke.\nEkimen bateratuak antolatzeko zailtasuna gainditzeko, burura eraman daitezkeen ekimenak zerrendatu baino ez ditugu egingo: baraua, bazka-errefusa, itxialdia, propaganda ekimena, instantziak, salaketa gutunak,…\nBigarren ekimena, abenduaren 10etik urtarrilaren 8ra bitartean antolatutako “KALERA, KALERA, bakea eta askatasuna irabaztera!” ekimenarekin lotutakoa izango da. Usurbilen antolatuko den “Kalera guneak” preso politikoon gaia indar berriz jendarteratzeko ekimena izango da. Hilabete batez eta egunero-egunero presoen askatasunaren beharra presente egongo da Euskal Herriko txoko guztietan.\nHorrelako ekimen baten aurrean EPPK-k borroka molde berri bat abiatzea planteatzen da. Presoak barrura begira jartzen duten ohiko borroka moldeez gain, barrukook kalean presentzia biderkatua eta ahalik eta zuzenena izateko ahalegina egitea litzateke ekimenaren funtsa. Hartara, kanpoarekin komunikatzeko ditugun baliabideak erabiliko lituzke gutako bakoitzak norberaren eta kartzelaren berri emateko. Gutun, dei, dei grabatu, marrazki, bertso edo zernahi baliabide komunikatibo erabiliko genituzke bai Usurbilgo Kalera Gunearekin komunikatzeko, bai norberaren herri edo auzoarekin harremanetan jartzeko eta baita norberak dituen harreman pertsonalei ekimenaren berri emateko. Horrela, debekatu zituzten presoon argazki mutuei hitza, ahotsa, kolorea eta mezua jartzea izango litzateke helburua. Kartzela eta kalearen arteko lotura biziagotzea, presoon presentzia kalean sentiaraztea, ekitaldi eta elkarretaratzeetan, senide eta lagunekiko ohiko harremanaren mugak hautsi eta herritarren artera agertuz, gure nahiak, gure borroka ametsak eta gure egoera azalduz.\nEuskal Preso Politikoen Kolektiboak bi ekimen hauek eztabaida abiatzearekin batera burutuko dituela ohar honen bidez jakinarazten du.\nEuskal Herria bihotzean, 2016ko azaroa\nEPPK Euskal Preso Politikoen Kolektiboa


GAZTEAK ZUREKIN GAUDE\n- urtarrilak 19, 2021\nDakigun bezela, COVID egoerak aurreko urteko bidai, plan eta ekintza ugari baldintzatu zituen. Horien artean urtero egiten dugun Warnerreko bidaia.\nBidaiaren gastuei aurre egiteko urtero erabiltzen ditugun rifen bidez dirua bildu zen. Egoerak berdin jarraitzen duenez eta bidai hau egitea ezinezkoa denez, 2006.urteko gazteei diru honekin zer egin galdetu zaie.\nUdara honetan Oiartzungo gazte batek, auto istripu larri bat eduki zuen eta ondorio larri hauei aurre egiteko, mezu bat zabaldu zen herritar eta ingurukoei bideratuta. Gazteei mezu hau iritsi zaie eta horregatik Batxirrek bizitu zuen egoera eta gaur gaurkoz bizitzen duen egoeraz jakitun izanda, beraien baliabideen bitartez lortu zuten diru hori berari ematea izan da erabaki dutena. Hortaz, mezu honekin adierazi nahi dugu gazteen konpromezua eta gertutasuna.\nMILA ESKER GAZTIAK!


UC-ren ikaslegoak Bilboko Portua handitzeko lanak bisitatu ditu - Viuda de Sainz\nKantabriako Unibertsitatearen Meatzeetako Ingeniaritza eta Energia Eskola Politeknikoko bigarren eta hirugarren kurtsoko hogei ikasle baino gehiago Bilboko Portura hurbildu ziren erdiko kai-muturraren lehen faseko lanak eta Punta Luceroko harrobiaren egonkortzeko obrak bisitatzera.\nEtorkizuneko ingeniariek kai berriaren lanak bisitatzeko aukera izan zuten eta dike flotatzailearen lana ikusteko. Halaber, mendi-magala egonkortzeko eraiki diren beheko plataformak ere.\nBilboko Portuaren agintaritza erdiko kai-muturraren lanak eta Punta Luceroko aintzinako harrobia egonkortzeko lanak esleitu zituen iaz, 79 milioi euroan, Trabajos y Obras (SATO), Construcciones Adolfo Sobrino, S.A., Exbasa Obras y Servicios, S.L. eta Construcciones Viuda de Sáinz S.A. enpresek eratutako AEB-ri.\nEuropar Batasunak esleipenaren %20 ipintzen du, Connecting Europe Facility (CEF) programaren baitan eta gainerako Portu Agintaritzaren funtsekin betetzen da. Lanak irailean hasi ziren eta egite-epea 39 hilekoa da.\nErdiko kai-muturrean egindako lanak\nAurtengo martxoaz geroztik 22 hormigoi-bloke eraikitzen ari dira, erdiko kai-muturraren lehen faseko muga izango direnak. Bloke horiek eraikitzeko erabiltzen den egitura etorkizuneko kai berriaren ondoan dago eta bere lana urte amaieran bukatutzat eman daiteke.\nOrain arte hiru kaxa ainguratu dira eta laugarrena ainguratzear dago, bosgarrena egiten ari den bitartean. Bloke bakoitzak 24 metroko altuera dauka, 17ko zabalera eta 55 metroko luzera, hau da, zortzi altuerako etxebizitza 75 metro karratuko bost etxeekin solairu bakoitzean.\nBestalde, harri-lubetaren isuri lanetan erritmoa ona da. Lanak maiatzean amaitu nahi dira eta irailean berdindurakoak.\nLehen fase honetan 334.000 m2 kaia eraikiko da, atrakalekuan 1.081 metroko lerroa edukiz, eta 21 metroko sarkurarekin. Eraikitakoak kaiak izango dituen 600.000 metro karratuetatik erdia edo izango du.\nHarrobia egonkortzeko lanak\nPunta Lucero antzinako harrobia egonkortzeko lanei dagokienez, saneamendu-obrak egiten ari dira gunea “orraztuz”, goiko kotatik behekoraino, batez ere leherketa txiki kontrolatuen bitartez.\nHilabete hauetan instalazio lagungarriak amaitzen ari dira, 200 metroko tunela eta 170 metroko goiko putzua, goitik behera burutu den fronteen egonkortzetik ateratako materiala kentzea ahalbidetuko dutenak. Halaber, apirilaren 30az geroztik aire zabaleko leherketak egiten ari dira.\nHona hemen, bisitaldiaren bideoa.


Soldata eraldatzailea, goierritarron erronka - Goierriko Hitza : Goierriko Hitza\nGarai latzak datoz; ezinbestean gure onena ematea eskatuko diguten garaiak. Ate joka ditugun erronkei, ezingo diegu egoera honetara ekarri gaituzten neurri berdinekin erantzun. Errora jo, eta epe luzerako begiradarekin, denontzat etorkizun bizigarria eraikitzeko pausoak ematea dagokigu. Bide luzea dugu aurretik, ibilian egin beharreko bidea.\nGoierriko kooperatiba zein sektore publikoko langileek eta lurraldean sustraituta dauden enpresa pribatuetakoek, gure eskuetan dugu aurrera pauso garrantzitsu bat emateko aukera. Demagun aurrez aipatutako sektore guzti horietako langileok erabakitzen dugula, gure soldataren %10a bizitzarako ezinbestekoak diren zerbitzuen bidez jasotzea (elikadura, zaintza, energia…) eta ez dirutan.\nZerbitzu horiek asetzeko, eskualdean bertan antolatutako sare kooperatibo eraldatzaileak (demokratikoak, jasangarriak, lurraldetuak…) lehenetsiko genituzke. Azken urteetan sortu diren proiektuekin elkarlanean, euren esperientzia gure eginez, baina ezinbestean, eskariari erantzuteko adinako proiektu berriak sortuz. Jakinda, proiektu horiek zerbitzu hori eskaintzearren irabazirik balute, ekimen eraldatzaile berriak sortzeko erabiliko liratekeela. Pixkanaka, bizitzarako oinarrizkoak diren sektore ekonomikoak, merkatutik (eta beraz bere logikatik) kanpoko zirkuitu ekonomiko kooperatibo-komunitario baten bidez antolatuz.\nApustu horrek agerian utziko luke, orain arte eraikitako alternatiben txikitasuna. Baina aldi berean erronka itzela jarriko liguke eskualde gisa. Ezinbestean erantzun publiko, kooperatibo eta komunitarioa beharko lukeen erronka. Herri erronka.\nSoldata eraldatzailea ezartzeak zenbat lanpostu sortuko lituzke? Herri gisa, sektore estrategikoetan burujabetzaren bidean pausoak emateko balioko liguke? Gure artean dugun larrialdi klimatikoari aurre egiten lagunduko liguke?\nHasiko al gara Goierritik galdera horiei praktikan erantzuten? Sortu dezagun Euskal Herrirako eredu bat. Ekin diezaiogun bideari.


Txago eta Judimendiko jaietan kale irratsaio bereziak egingo ditu Hala Bedi irratiak - Halabedi\n> Txago eta Judimendiko jaietan kale irratsaio bereziak egingo ditu Hala Bedi irratiak\nUda badator, eta Hala Bedi kalera doa. Ekainean zehar, bi kale irratsaio egingo ditu Hala Bedi irratiak: ekainaren 10ean, larunbata, Txagoko Jaietatik (Gazalbideko parkingean), eta ekainaren 24an, larunbata, Judimendiko Jaietatik (Sefarad Plazan) zuzen-zuzenean. 14.00etatik aurrera hasiko dira irratsaio berezi hauek, eta auzo bakoitzeko jaietako antolatzaileen zein bertako herri mugimenduen lana izango dute hizpide, elkarlan zuzenari esker. Hala Bedi Bat-en (107.4FM) zein Hala Bedi Bi-n (88.8FM) entzun ahal izango dira.\n← Energia berriztagarrietara salto egiteko prest azaldu da Errekaleor\nBeñat Ortiz de Lazkano (Gasteizko Gaztetxea): “Ekainean egitarau anitza antolatu du Gaztetxeak” →